Навоий ихтисослаштирилган олимпия захиралари мактаб-интернатида вилоятимиздаги олий таълим муассасалари талабалари ўртасида спортнинг футбол тури бўйича ҳар йили анъанавий тарзда ўтказиб келинаётган "Иттифоқ кубоги" ҳудудий турнирининг вилоят босқичи бўлиб ўтди. Унда Навоий давлат кончилик институти ҳамда Навоий давлат педагогика институти талабаларининг футбол жамоалари ўзаро беллашди. Қизиқарли кечган ўйин натижасига кўра, 3:2 ҳисобида бўлажак педагоглар жамоаси ғолибликни қўлга киритишди.\nШунингдек, Навоий маданият ва санъат коллежида умумий ўрта таълим мактабларининг ўқувчи-қизлари ўртасида баскетбол бўйича ташкил этилган "Иттифоқ биринчилиги" мусобақаси ҳам шиддатли руҳда ўтди. Ёш баскетболчилар мусобақага пухта тайёргарлик кўрганликларини намойиш этдилар. Муросасиз баҳсларнинг якунига кўра, Навоий шаҳридаги 4-умумтаълим мактаби жамоаси биринчи ўринни эгаллади. Кейинги ўринлар эса Навоий ихтисослаштирилган мактаб-интернати ва Навоий шаҳрининг 10-умумий ўрта таълим мактаби ўқувчи-қизларига насиб этди.\nFолиб жамоалар Ўзбекистон ёшлар иттифоқи вилоят кенгашининг дипломи ва эсдалик совғалари билан тақдирландилар.


Ўзбекистон терма жамоасининг собиқ футболчиси Дилмурод Назаров 39 ёшида вафот этди\n20:04 / 10.10.2015\nЎзбек футболи яна бир оғир жудоликка учради. Бугун, 10 октябрь куни Ўзбекистон миллий терма жамоасининг собиқ футболчиси Дилмурод Назаров 39 ёшида бу ёруғ оламни тарк этди.\nКун.уз сайтининг барча ходимлари марҳумнинг яқинлари, хусусан унинг акаси, яна бир собиқ футболчи Ёрқин Назаровга чуқур ҳамдардлик билдиради.\nМарҳумнинг жанозаси бугун аср намози маҳалида ўқилган.\nМаълумот учун, 1976 йилнинг 12 апрелида туғилган Дилмурод Назаров профессионал футболчилик фаолиятини 1992 йил "Пахтакор" сафида бошлаган. Икки йил давомида ушбу клуб шарафини ҳимоя қилган футболчи Ўзбекистон чемпиони (1992) ва Ўзбекистон кубоги (1993) соҳибига айланган.\n1993 йилда Қозоғистоннинг "Ордабаси" клубида ўйнаб яна "Пахтакор"га қайтган Дилмурод Назаров 3 йил давомида "шерлар" сафида яна чемпион (1998) ва кубок соҳиби (1997) бўлди. 1995 йилда Ўзбекистоннинг энг яхши футболчиси сўровномасида 2-ўринни эгаллади.\n1999 йилда Тошкентнинг "Трактор" ва Чимкентнинг "Ордабаси" клубида фаолият олиб борди.\nКейинги йил "Пахтакор"да, 2001 йилда эса "Сурхон" клубида ўйнаган. Қисқа муддат Қозоғистоннинг "Тароз" жамоаси шарафини ҳимоя қилган. Қозоғистонда "Қайсар", "Ясси Сайрам" ва "Ордабаси" каби клубларда ўйнади.\n2006 йилда Наманганнинг "Навбаҳор" клуби сафида ўйнаб, мавсум сўнгида футболчилик фаолиятини якунлаган.\nМарҳум футболчи Ўзбекистон миллий терма жамоаси сафида 1995-1997 йилларда 10та ўйинда майдонга тушган. 1996 йилда Осиё Кубогида иштирок этган.


Ҳарбий билим юртига ўқишга кириш зарур ҳужжатлар маълум қилинди - Халқ сўзи\n23:31 05 Март 2019 Жамият\nЎзбекистон Мудофаа вазирлиги олий ҳарбий таълим муассасаларига ўқишга киришни хоҳлаган номзодлар томонидан мудофаа ишлари бўйича бўлимларга топшириладиган ҳужжатлар нималардан иборат эканлиги маълум қилинди. Бу ҳақда Мудофаа вазирлигининг матбуот хизмати хабар берди.\nанкета (тўлдирилган ҳолатда);\nўқиш, иш (хизматни ўташ) агар ўқиётган ёки ишлаётган (хизматни ўтаётган) бўлса, ўша жойдан маълумотнома;\nота-онасидан фарзандининг олий ҳарбий таълим муассасасига ўқишга киришига розилик хати;\n3х4 см ўлчамдаги 6 дона фотосурат (бош кийимсиз ва бурчаксиз) ҳамда 4,5х6 см ўлчамдаги 4 дона фотосурат (бош кийимсиз);


Сохта метод гирдоби\nHome icon Бош саҳифа»Кутубхона»Мақолалар»Сохта метод гирдоби\nСобиқ шўро адабиётшунослигида энг кўп қўлланган, олиму мунаққидлар тилидан тушмаган, аммо дилига жо бўлмаган, моҳияти зинҳор ярқ этиб очилмаган масала қайси эди? Адабиётга елдек бостириб кирган, бирпасда ҳам ўтмиш, ҳам келажак санъатига ҳукмини ўтказмоқчи бўлган, социалистик мамлакатлар адабиёти тугул жаҳон халқлари санъатига ҳукмронликни даъво қилган метод қайси эди? Ниҳоят, умри илон чақишидек қисқа, аммо заҳри қотили миллион-миллион онгларни фалаж қилаёзган назария қайси эди? Барча саволларнинг жавоби битта: соцреализм.\nЎзбек адабиётшунослигида соцреализм ҳақида ёзиш, уни татбиқ этиш авжланаётган пайтда баъзи дадил, ҳақиқатни айтишдан чўчимайдиган ёшлар соцреализмга кафан бича бошлагандилар. Бу синчков ёшлар санъат табиатида катта ҳақиқатни тарғиб қилиш хусусияти мавжудлигини, ҳар хил сохта доктриналарни ҳақиқат сифатида илоҳийлаштиравериш ғирт зарар эканлигини дилларидан ҳис этдилар. Аввалига чўчиб, секингина айтилган ҳақиқат бора-бора баралла янграй бошлади. Асримизнинг 80-йилига келиб, соцреализм аксарият адабиётларда назарий-ғоявий ўлик матоҳга айланган, санъатшуносу адабиётшунослар ундан қўлларини ювиб қўлтиққа уриб бўлган эдилар. Афсуски, баъзи адабиётшуносларимиз ҳамон соцреализмга ҳурмат-эътибор билан қарамоқцалар, унга садоқат кўрсатмоқдалар. Бироқ соцреализмга хайрихоҳлик билдириб ёзилаётган мақола, айтилаётган мулоҳазаларда кишини ишонтирадиган асос кўринмайди. Соцреализмга дойр қарашларини Озод Шарафиддинов содда, равон ифода қилгани менга ниҳоятда ёқци: «Соцреализм ҳақида кўплаб китоблар ўқидим. Лекин, барибир, пировардида унинг моҳиятини ҳеч тушуна олмадим... Янги метод жаҳон эстетикаси тараққиётида янги саҳифа очиши керак. Хўш, соцреализм бадиият борасида қандай каромат кўрсатди? Бу саволга жавоб йўқ эди!» («Инсон йўл излайди», суҳбат-мақола. «Ўзбекистан адабиёти ва санъати» газетаси, 1996 йил, 26 апрель).\nСоцреализм «инсоннинг ўзини англаш, ўзлигини топиш йўлидагина зина» бўла олмаслиги профессор Акрам Каттабековнинг «Тарихий ҳақиқат ва бадиий талқин» («Тафаккур» журнали, 1996 йил, 1-сон) мақоласида ҳам исботланган: «Соцреализм методининг «ҳаётни инқилобий тараққиётда кўрсатиш», жамият тарихини «синфий кучлар кураши тарзида акс эттириш» каби талаблари ижобий қаҳрамон ёнида, албатта, бирон салбий шахс бўлиши ва улар қўчқорлардек олишишини шарт қилиб қўяр эди».\nСоцреализм қаҳрамон тимсолини яратишда бўлмасин, ҳаётни тасвирлашда бўлмасин, инсоният тарихини акс эттиришда бўлмасин ўз йўриқларига риоя қилди. Бу йўриқ Маркс асарларининг бузуқ талқинларидан, Лениннинг тарихий шароитни назарда тутиб тўқиган ғояларидан, ниҳоят, давлат тепасида турган кишиларнинг бошқарув усулларига мосланган қарашлардан иборат эди. Соцреализм методидаги «ҳаётни ҳаққоний акс эттириш» ибораси сиёсатчиларнинг ихтироси эди, холос. Аммо сиқувнинг зўрлигидан файласуфу назариётчилар, ёзувчи-ю адабиётшунослар соцреализмга илмийлик либосини кийдирдилар, унга салобат, вазминлик руҳини сингдирдилар.\nСоцреализмнинг асоси — «ҳаётни инқилобий тараққиётда кўрсатиш» масаласига бир назар ташлайлик. Профессор Озод Шарафиддинов юқорида эслатилган мақоласида: «Айтадиларки, соцреализм воқеликни революцион тараққиётда кўрсатади. Бу нима дегани?» — дея асосли савол қўяди-да, — катта назариётчилар, жумладан, Луначарский буни шундай тушунтиради: «Ҳаётда камчиликлар борлиги аниқ, уларни қаламга олиш ҳаққоний бўлиши мумкин. Лекин камчиликлар, нуқсонлар ўткинчи, улар бугун бор, эртага йўқ. Сен ҳаётни келгуси кун юзасидан ёритишинг лозим. Шу тариқа ҳаётнинг яхши томонларига диққат қилиниб, салбийларидан кўз юмилган», — деган хулосага келади. Ҳаққоний хулоса. Ҳаётнинг ижобий ва салбий томонлари масаласини қўя турайликда, «сен ҳаётни келгуси кун юзасидан ёритишинг лозим», — деган фикрга диққатни қаратайлик. Соцреализм ҳаётдаги янгилик куртакларига эътибор беришни уқтирган. М. Горький совет ёзувчиси ўтмишдан сабоқ чиқариб, бугунни англаб етиб, келажак ҳақида ёзади, деб таъкидлаган. Келажакка шошилиш, истиқболга маҳлиё бўлиш — футуризмдир, Италия, Россия сингари юртларда авжланган фалсафий оқимдир. Маяковский — футурист. Хлебников — футурист... 20-йиллар ёшлари — келажак шайдолари, янгилик тарафдорлари... Пролеткультчилар орасида футуристлар, конструктивистлар кўп эди. Келажакка интилиб, келажакдан завқпаниб, кечаги ўтмишдан йироқлашиб, ундан бегоналашиб яшаш бор эди, маъқулланар эди. «Бу дунёда туғилмоқ, яшамоқ, ўлмоқ — янгилик эмас», — дегани учун Есенинни, унинг руҳини қанча бесаранжом қилдилар. Янги ҳаётда яшамоқ, меҳнат қилмоқ, келажакка интилмоқ — бебаҳо бахт, дея бонг уришди. Хулоса шуки, футуризм замон тақозоси, инқилобий ёшлар кайфияти сифатида соцреализм руҳига кириб қолди. Лекин у соцреализмнинг асоси, моҳияти эмас эди. Соцреализмнинг асоси, моҳияти марксча- ленинча диалектик материализмдан келиб чиқади.\nМаркс, Энгельс идеалистик фалсафани, уни инкор этдилар. Илоҳиятга боғланадиган фалсафага қарши бориб, уни йўққа чиқариб, ўз назарияларини яратдилар. Олмониядан чиққан доҳийлар диннинг халқ учун афъюн эканлигини юз карра, минг карра турли алфозда таъкидладилар. Дин тарихи, Шарқда бўлмасин, Ғарбда бўлмасин, маърифат, маънавият, ҳақиқат тарихи билан узвий боғлиқ. Динни инкор этиш инсоният яратган маънавий-маърифий бойликларни бир йўла йўққа чиқармоқдир. Ботиний, руҳоний оламнинг ўз тартибот, ажойибот ўлчовлари, саволу жавоблари, баҳсу мунозаралари, мингларча ёрқин сиймолари бор. Кўз билангина эмас, қалб билан кўриш, англаш назариялари илоҳият оламида исботланган...\nМаркс ва Энгельс инсондаги маънавий-руҳоний асосни инкор этгач, маймуннинг одамга айланишида меҳнатнинг аҳамиятини назарий асослай бошладилар. «1844 йилнинг иқтисодий-фалсафий қўлёзмалари» асарида К. Маркс меҳнат гўзаллик манбаи эканлигини уқтирди. Кейинчалик марксизмнинг улкан назарияси — гўзалликнинг ижтимоий концепцияси ҳар томонлама ривожлантирила бошланди. «Гўзаллик — ишлайиш. Гўзаллик — унган иш...» Қишни қиш, ботқоқни ботқоқ, тунни тун демай меҳнат қилавериб мажруҳ бўлиб қолган Павел Корчагин идеаллаштирилди. Айни саратонда, кун нақ тикка келганда ҳам тинмай ишлайверган Йўлчибой, Ғофир, Дўнанбой... сингарилар мадҳ этилди.\nҚишлоқ хўжалигидаги оғир, ожизалар бажариши мумкин бўлмаган юмушларни бажариб жувонмарг бўлган Турсуной, Ширмонойлар ҳақида қўшиқлар куйланди, юзлаб, минглаб қизлар Турсуной, Ширмоной бўлишга қасамёд қилдилар, «Меҳнат аҳли» деб аталадиган қўшиқ бўларди, унинг мусиқаси зўр, ижроси олий эди. Радио ҳар куни, иложи борича, бу қўшиқни эшиттирарди. Ҳали ҳам қўшиқ тингловчини бефарқ қолдирмайди. Аммо унинг саёз мазмуни — кетмончи, колхозчи ўртоқларни меҳнат самарасини кўриш эмас, балки фақат ишлаш ва кўпроқ ишлашга чорлаши норозилик уйғотади.\nСовет романчилигида меҳнат мавзуи, меҳнаткаш характерный яратиш ҳамиша долзарб, фахрли эди. Минглаб романлар орасида, менинг билишимча, иккита асарда эрта-ю кеч меҳнат қилавериш одамни инсонийликдан маҳрум этиши ёрқин кўрсатилган. Бири жабрдийда Андрей Платоновнинг «Бахтли Москва» романи, иккинчиси Тоғай Муроднинг «Отамдан қолган далалар» асари. Етим қиз Москваойни расмий пойтахт Москва коммунистик меҳнатгагина чорлар, норасмий Москва қизни бузуқликка, тубан ҳаёт кечиришга ундарди. Москваой меҳнат қила-қила мажруҳ бўлади, маишат, бузуқлик қила-қила инсонгарчиликдан чиқади.\nДарвоқе, нега А. Платонов ташландиқ қиз ҳақида асар ёзди. Ўйлаб кўрилса, совет адабиётида етимлар ҳақида ёзилган асар ниҳоятда кўп бўлиб, етимпарварлик совет сиёсати, мафкурасининг асосига айланаёзган экан. Феликс болалари ҳақидаги қўшиқ, ҳикоя, роман, фильмларнинг ўзи бир олам. 1941 — 1945 йилларнинг етимлари ҳақидаги асарлар-чи? Қуёшдай меҳрибон Ватан — етимнинг онаси, меҳнаткаш, мушфиқ халқ — етимнинг отаси... Етим бўлганлар, интернату етимхоналарда тарбияланганлар мустабид тузум ғазабига нисбатан камроқ дучор бўлдилар. Отасининг ножўя ишларини фош этган Павлик Морозов замоннинг эъзозли фарзанди аталди. Гап шундаки, ота-она, қариндош-уруғ болаларга дину иймонни, чин маърифату комилликка интилиш руҳини сингдирган. Советларга эса, ишдан бошқасини билмайдиган роботлар керак эди. Совет империяси учун коммунистик идея — оламни ўзгартириш ғояси муҳим. Чингиз Айтматовнинг «Кассандра тамғаси» романида коммунистик мафкура раҳнамолик қилган энг тубан, ғайриинсоний кашфиёт фош этилган. Романнинг мағиз-мағизидан марксизмнинг динга қарши қарашлари, коммунистик ғоянинг ғайриинсоний моҳиятини кўрсатиш англашилади. Бошқача айтганда, соцреализм моҳиятига сингдирилган марксча-ленинча назария инкор қилинади. Ўйлаб кўрилса, шўро адабиётида севги ҳам ўта юзаки тасвирланган. Нега? 20-йиллардаги инқилобчи ёшлар империализм ҳукмронлиги мавжуд бўлган бир даврда шахсий бахт — севги, оила қувончи сингариларни уят деб билганлар.\nИнқилобчи севиш-севилиш ҳуқуқига эгами, оилавий бахтиёрлик ва жаҳон инқилоби масаласи ўзаро келиша оладими, деган масала жиддий баҳсларга сабаб бўлган. Павел Корчагин ўз севгисидан уялиб юрди, Павел Власов қалби билан эмас, ғоясига кўра қизга кўнгил қўйди.\nҒоядошлар севгиси ўзбек адабиётида тўлиб кетди. Зайнаб ва Омон, Сидиқжон ва Канизак, Ёдгор ва Муҳаббат, Саида ва Козимбек, Аҳмаджон ва Сўнагул, Пўлат ва Баҳор...\nҲаётни инқилобий тараққиётда тасвирлаш — оламни бутунлай ўзгартириш демакдир. Революцион тараққиёт — дунёни ўзгартириш. Революция — бузиш, маромдаги ҳолатни остин-устин қилиш. Марксча файласуфлар, донишмандлар борлиқни ўзларича таърифлаб, тасвирлаб келдилар. Ўтмиш мутафаккирлари оламнинг яралишига қарши чиқмадилар: ўзларини табиатнинг парчаси, Худонинг — Яратувчининг бандаси, деб билдилар. Яратувчи — Худога сажда қилди инсон. Ўзини табиатнинг фарзанди, деб билди инсон. Минг-минг йиллар давомида сайқаллашиб келган бундай қараш Марксга ёқмади. XX асрда Маркс назарияси амалда қўлланди, бироқ инқирозга юз тутди. Олам шундай мукаммал тузилганки, шу пайтгача ўтган пайғамбарлар, валлийлар, олимлар, ах,пи донишлар, санъаткорлар мана шу мукаммаллик, етуклик учун Яратганга шукроналар айтадилар. Алишер Навоий олам тузилишидаги мукаммалликни бундай тасвирлайди:\nТо тикилиб ушбу бийик боргоҳ,\n«Бу улуғ кор гоҳ, бийик боргоҳ»даги энг шарафли зот инсондир. Наҳотки, шариф инсон зарраси-ю қатраси мукаммал яратилган борлиққа зулм қилса? Наҳотки, инсон зоти ўзини табиатга, борлиққа зид қўйса, «Биз табиатдан инъом-эҳсон кутмаймиз, уни ўзимизга бўйсундирамиз», деган даҳрий шиорни айтишгача борган бўлса?! Инсоннинг барча қутуришларига табиат чидади, «шариф-ку, инсофга келиб қолар», — дея ўзига таскин берди. Бўлмади. Табиат ҳам инсонга қарши бош кўтарди. Табиат ва инсон ихтилофи қиёмат қойимни накд қилиб қўйди. Инсон табиатнигина эмас, ўзини- ўзи нобуд этишга шитоб билан киришди. Қиёматнинг аниқ кўринишлари рўй берди.\nАдадсиз шукрларки, башарият эси борида этагини ёпди — ялпи қирғин балосининг олдини олди. Афсуски, ҳамон инсон баъзи ўринларда ҳаддидан ошмоқда — табиатнинг темир қонунларини бузишга урин- моқда. «Халқ сўзи» газетасининг 1997 йил, 27 март сонида «пробиркада (шиша идишда — А.Р.) дунёга келтирилган одамлар» ҳақида маълумотлар берилди. «Труд» газетасининг хабарига кўра (1997 йил, 1 март) шотландиялик Ян Уилмут икки она қўй — совлиқдан Долли лақабли қўзичоқ олибди. Энди бундай қўзичоқларни қолипда қуйгандек қилиб кўпайтиравериш мумкинмиш. Америкалик олим Ричард Сид ҳар йили 200 минггача одамни «ксерокопия» усули билан кўпайтиришга ваъда берди («Труд-7», 1998 йил, 16 январь). Бундай илм, сўзсиз, шаккоклик, Тангри таоло ишига аралашишдир. Бундай ғайритабиий кашфиётлар аллақачонлардан бери бадиий адабиётда акс этмоқда, ўз мухлисларини топмоқца.\nСоциалистик санъатга борлиқни ўзгартириш ғояси инқилобий тараққиёт ибораси билан бирга кириб келди. «Инқилоб» совет кишиларининг севимли сўзига айланди. Оғизни тўлдириб, ғурур билан «инқилоб», «инқилоб» дейдиган бўлдик. Фарзандларга бу номни раво кўрдик. Аслида, инқилоб инсониятни жар ёқасига келтириб қўядиган офат экан.\nXX аср инқилоблар, тўнтаришлар асри бўлди — у инсониятни қиёматга яқинлаштирди. Тўнтаришларга коммунистлар раҳнамолик қилдилар. Совет адабиётида коммунистнинг салбий типини яратиш мумкин эмас эди. Бу — тескари ҳақиқат эмасми?! Коммунистларни михларга (Н. Тихонов балладаси — А.Р.), оламни яшнатувчиларга менгзадик. Куйдирувчи, ёндирувчи лаҳча чўғни халқ «олов яшнади», дер экан. Бу ҳам тескари ҳақиқат эмасми?!\nСоцреализм методида пайдо бўлган асарларни теран, атрофлича талқин қилиб бўлмайди. Бундай асарларда инсониятнинг минг-минг йиллар давомида тўплаган тажрибаси, қалбини эгаллаган эътиқоди, олам ҳақидаги ҳақиқий тушунчалари ифода топмаган бўлади. Биз соцреализмнинг етук намунаси деб билган асарларда реализм, постмодернизм, экзистенциализм бу- тун мураккаблиги, зиддиятлари билан акс этганлиги кўринаяпти.\nСоцреализм шўро мамлакатида танқид қилина бошланганлигига эллик йил бўлди. Ярим аср давомида соцреализмни кескин танқид қилганлар ҳам, уни ҳимоя қилганлар ҳам кўп бўлди. Ҳозир соцреализмга хайрихоҳлик билан қарайдиганлар қолмаган. Пекин афсуски, баъзи олимлар соцреализмнинг асл моҳиятини — инқилобий жанговарлигини гоҳо унутиб қўядилар.\nПрофессор Умарали Норматов синчков, янги адабиётимиз тараққиётини беш қўлдек биладиган олим. «Тафаккур» журналининг 2006 йил 4-сонида унинг «Ўтилган йўлнинг баъзи сабоқлари» номли бамаъни мақоласи босилди. Аммо мақола пировардидаги мана бу фикр мени ажаблантирди: «XX аср жаҳон адабиёти ривожи манзарасини, тараққий этган носоциалистик мамлакатлардаги аҳволни кўз олдингизга келтиринг. Уларда хилма-хил оқимлар қатори соцреализмга мансуб асарлар ҳам озми-кўпми мавжуд».\nБироқ ҳеч қаерда уларга алоҳида устуворлик ҳуқуқи берилган эмас, бу метод туфайли адабий жараён жабр кўрмаган, бирорта ижодкорнинг бурни қонамаган. Жаҳон адабиёти ва санъатида, ҳатто бугунги кунда ҳам оз бўлса-да, шу йўналишга мансуб асар бўлган «Ошин» фильми бунинг ёрқин мисолидир.\nТан олиш керак, шўро даврида бизда ҳам айни шу йўналишда «Бой ила хизматчи», «Қутлуғ қон», «Синчалак», «Турксиб йўлларида», «Яловбардорликка» каби етук драма, роман, қисса ва шеърий асарлар майдонга келган. Энг катта фожиа шундаки, мустабид адабий сиёсат туфайли ҳамма нарса остин-устин бўлиб кетди. Демак, айб адабий оқим — методда эмас, муайян методни давлат миқёсида яккаҳукмрон мафкурага айлантирган, шу тариқа уни бадном этган яроқсиз адабий сиёсатда!»\nБиринчидан, «Ошин» зинҳор соцреализм методидаги асар эмас. Иккинчидан, мен «Қутлуғ қон» ва «Синчалак»ни «Бой ила хизматчи», «Турксиб йўлларида», «Яловбардорликка» асарлари билан ёнма-ён қўймаган бўлардим. Айниқса, Ғафур Ғуломнинг юқорида тилга олганимиз — икки асарида дин, миллий қаҳрамонлар оёқ ости қилинган. Октябрь тўнтариши осмону фалакка кўтарилган. Учинчидан, ҳар бир давлат мафкураси, сиёсати заминида аниқ фалсафа туради. Шўро давлати, коммунистик фирқа мафкураси асосида ҳужумкор, инқилобталаб марксча фалсафа ётарди. Сиёсат, мафкурани фалсафадан ажратиш мумкин эмас. Ҳозир бутун дунёда ирқчилик, терроризмга, динлараро ихтилофни кучайтирувчи мафкурага қарши кураш авж олган.\nХуллас, қон тўкилишига, вайронагарчиликка олиб борадиган мафкура, методга қарши кураш сира сусайгани йўқ. Социалистик реализм маъно-моҳиятига кўра инсониятни икки қарама-қарши гуруҳга ажратган, уларни ҳаёт-мамот жангига ундаган эди. Социалистик реализмни беозор, бошқа методдар қаторидаги адабий- эстетик қараш, дея баҳолаш тўғри эмас. Яна бир гап шуки, ўзбек ёзувчилари, айниқса, истеъдодли санъаткорлар соцреализмнинг жиноят тўсиғини поймол этиб, жонли, тирик одамни ҳаққоний тасвирлаш йўлидан четлашмаганлар. Тирик, жонли одам характери тасвирланган асарларда соцреализмнинг асл моҳияти сезилмай кетган.\n"Бадийлик - безавол янгилик" китобидан


20та аҳоли манзилида хизмат уйлари қурилади\nВилоят ҳокими Ж. Туймебаевнинг ташаббуси билан вилоятимизда 20та хизмат уйи қурилади. Улар “Нурли ер” давлат дастури доирасида тўққизта туманнинг 20та аҳоли манзилида бунёд этилади.\nЎнта квартирадан иборат икки қаватли замонавий услубдаги уйлар жорий йилнинг ўрталарида қуриб битказилади. Бунёдкорлик ишларига вилоят бюджетидан 1,6 млрд. тенге ажратиш режалаган. Уйлар таълим, тиббиёт, шунингдек, бюджет соҳаларида фаолият юритаётган фуқаролар ва полиция ходимларига берилади.\nМаълумки, вилоят ҳокими янги ўқув йили бошланганда педагоглар ва соғликни сақлаш соҳаси ходимларини хизмат уйлари билан таъминлаш учун барча шаҳар ва туманларда замонавий уйлар қурилишини йўлга қўйишни топширган эди.\nБугунги кунда қурилиш бошқармаси томонидан лойиҳа-смета ҳужжатлари тайёрланиб, тегишли ишлар олиб борилмоқда.\nМухтасар қилиб айтганда, мазкур уйлар шаҳар ва туманлардаги 20та аҳоли манзилида, яъни Тулкибошда – 3та, Тўлебийда – 1та, Ўтрорда – 2та, Байдибекда – 2та, Шардарада – 2та, Сўзоқда – 2та, Арисда – 2та, Кентов ва Туркистон шаҳарларида 3тадан қурилади.\nВилоят ҳокимининг матбуот хизмати, 2018-01-06, 00:19 168


Дилмурод Саййид Қаршидаги қамоқхонага кўчирилди\n29 июн 2022, Тошкент вақти: 01:51\nҲуқуқ фаоли ва журналист Дилмурод Саййид “Тоштурма”дан Қаршидаги қамоқхонага жўнатилди. Буни Озодликка Дилмуроднинг укаси Обид Саидов маълум қилди. “Тоштурма”га этап қилинишидан олдин Дилмурод Саййид Навоийдаги қамоқхонада сақланган эди.\nЎзбекистон инсон ҳуқуқлари “Эзгулик” жамияти фаоли, журналист Дилмурод Саййид Қарши шаҳридаги УЯ 64/49-сонли қамоқхонага кўчирилганини Озодликка унинг укаси Обид Саидов маълум қилди.\nОбид буни 21 октябр куни ГУИН (ЎР ИИВ Жазони ўташ бош бошқармаси) ходимларидан билганини айтди.\n- Душанба куни ГУИН га бориб келдим. 11 октябрда Қаршидаги 49-зонага жўнатилибди. “Тоштурма”да беш кун ушлаб турилиб кейин Қарши шаҳридаги қамоқхонага жўнатилган, дейди Обид Саидов.\nДилмурод Саййид Навоий шаҳридаги 64/36-сонли қамоқхонадан Тошкентдаги 1-сонли тергов ҳибсхонаси - “Тоштурма”га 6 октябр куни этап қилинган эди.\nБир кун олдин Обид Саидов Навоий қамоқхонасига борганда нозирлар Дилмурод “Тоштурмага транзит қилингани”ни айтган. Бунинг сабабини била олмаган Обид олиб борган 20 килограммдан ортиқ посилка билан Тошкентга қайтиб келган.\n7 октябрда “Тоштурма”га борганида Обид Саидовнинг акаси билан учрашишига рухсат берилмаган. Аммо олиб борган 12 килограмм озиқ-овқат посилкаси қабул қилинган.\nОбид Саидов акаси Қаршидаги қамоқхонага кўчирилганини унинг соғлиги яхшилангани билан боғлиқ бўлиши мумкинлигини тахмин қилди.\n- Мен соғлиги яхшиланган бўлса керак деб ўйлайман. Сентябрнинг 5-6 ларида телефон қилган эди. Ҳар икки ойда уй телефонига бир марта қўнғироқ қилиш “положено”. Ўшанда менга флюрографияга тушган эдим агар жавоби яхши чиқса, “рабочий зона”га ўтказиб юборади деган эди, дейди Обид Саидов.\nСил касаллигига чалинган Дилмурод Саййид шу йил бошида соғлиғи жиддий ёмонлашиб вазни 52 килограммга тушиб қолганидан кейин 6 март куни Навоийдаги қамоқхонадан Тошкентдаги 18-сонли махсус колония (Сангород)га олиб келинган эди.\nЖорий йил июнида АҚШнинг 12 сенатори Ўзбекистон президенти Ислом Каримовга мактуб йўллаб, касбий фаолияти туфайли ўзбек қамоқларида қолаётган икки журналист ва бир ҳуқуқ фаолини “дарҳол ва ҳеч бир шартсиз” озод қилишга чақирган.\nПрезидент Каримовга йўлланган мактубда АҚШ Конгресси вакиллари, жумладан, журналистлар Солижон Абдураҳмонов, Дилмурод Саййид ва инсон ҳуқуқлари фаоли Аъзам Турғуновлар тақдиридан хавотир билдирилган.\nМактубни имзолаганлар орасида АҚШ Конгрессининг нуфузли вакилларидан бири Жон Маккейн ҳам бор.\nҲуқуқ фаоли ва журналист Дилмурод Саййид 2009 йил февралида ҳибсга олинган.\n2009 йил июнида Жиноят ишлари бўйича Самарқанд вилояти Тойлоқ туман суди томонидан Ўзбекистон Республикаси ЖКнинг 165-моддаси (Товламачилик) 3-қисмига мувофиқ у 12,5 йилга озодликдан маҳрум қилинган.\nДилмурод Саййиднинг яқинлари суд қарори юзасидан барча инстанцияларга қилган шикояти натижасиз тугаган.


Петербургда оммавий муштлашувдан сўнг олти нафар мигрант қўлга олинди - 16.05.2021, Sputnik Ўзбекистон\nПетербургда оммавий муштлашувдан сўнг олти нафар мигрант қўлга олинди\nТОШКЕНТ, 16 май — Sputnik. Санкт-Петербург шаҳри Приморск туманидаги мушлашувдан сўнг олти нафар мигрант қўлга олинди. Бу ҳақда РИА Новости хабар бермоқда. 16.05.2021, Sputnik Ўзбекистон\nТОШКЕНТ, 16 май — Sputnik. Санкт-Петербург шаҳри Приморск туманидаги мушлашувдан сўнг олти нафар мигрант қўлга олинди. Бу ҳақда РИА Новости хабар бермоқда.Маълум қилинишича, муштлашув 14 май куни кечқурун Репишев ва Вербная кўчалари чорраҳасида рўй берган. Ҳодиса тафсилотларига аниқлик киритиш учун полиция бўлимига 45 киши олиб келинган. Ўша куни ҳуқуқни муҳофаза қилувчи органларга жабрланувчи, автобус бекатида дўппосланган 33 ёшли мигрант шикоят аризаси билан мурожаат қилган.Натижада Вербная кўчасидаги уйлардан бирида полиция ходимлари Марказий Осиёдан бўлган 6 нафар мигрантни қўлга олган. Улар 20-33 ёшлар атрофида. Асосан қурилишда ишлашади.Қўлга олинганларга нисбатан Россия ЖКнинг 213-моддаси 2 қисми билан (Безорилик) жиноий иш қўзғатилган.Аввалроқ маҳаллий ОАВлар Санкт-Петербургда юз нафарга яқин мигрантлар иштирокида оммавий муштлашув рўй бергани ҳақида ёзганди. Гувоҳларнинг сўзларига кўра, уларнинг қўлларида дубинка ва арматура бўлган.\nоммавий муштлашув, санкт-петербург, мигрантлар\n15:55 16.05.2021 (янгиланди: 17:41 13.06.2021)\nТОШКЕНТ, 16 май — Sputnik. Санкт-Петербург шаҳри Приморск туманидаги мушлашувдан сўнг олти нафар мигрант қўлга олинди. Бу ҳақда РИА Новости хабар бермоқда.\nМаълум қилинишича, муштлашув 14 май куни кечқурун Репишев ва Вербная кўчалари чорраҳасида рўй берган. Ҳодиса тафсилотларига аниқлик киритиш учун полиция бўлимига 45 киши олиб келинган. Ўша куни ҳуқуқни муҳофаза қилувчи органларга жабрланувчи, автобус бекатида дўппосланган 33 ёшли мигрант шикоят аризаси билан мурожаат қилган.\nНатижада Вербная кўчасидаги уйлардан бирида полиция ходимлари Марказий Осиёдан бўлган 6 нафар мигрантни қўлга олган. Улар 20-33 ёшлар атрофида. Асосан қурилишда ишлашади.\nҚўлга олинганларга нисбатан Россия ЖКнинг 213-моддаси 2 қисми билан (Безорилик) жиноий иш қўзғатилган.\nАввалроқ маҳаллий ОАВлар Санкт-Петербургда юз нафарга яқин мигрантлар иштирокида оммавий муштлашув рўй бергани ҳақида ёзганди. Гувоҳларнинг сўзларига кўра, уларнинг қўлларида дубинка ва арматура бўлган.


Озарбайжон Президенти Илҳом Алиев Ўзбекистонга келади — Sof.uz\nОзарбайжон Президенти Илҳом Алиев Ўзбекистонга келади\n18.04 17:29 343 Ўзбекистон\nОзарбайжон Президенти Илҳом Алиев расмий ташриф билан Ўзбекистонга келишни режалаштирмоқда. Бу ҳақда 15 апрель, пайшанба куни Ўзбекистоннинг Бакудаги Фавқулодда ва мухтор элчиси Баҳром Ашрафхонов маълум қилди.\n“Озарбайжон Президенти Илҳом Алиевнинг Ўзбекистонга ташрифи кутилмоқда. Ҳозирда ҳужжатлар тўпламини тайёрлаш бўйича ишлар олиб бориляпти ва мазмунли ишлаш учун икки-уч йиллик иш режаси ишлаб чиқилмоқда”, дейди Ашрафханов Каспий энергетика клуби томонидан ташкил этилган бизнес-форумда.\nДипломат шунингдек, Озарбайжон ва Ўзбекистон томонларининг ҳамкорликни кенгайтириш бўйича барча таклифлари “йўл харитаси”га киритилишини таъкидлаган, лекин ташрифнинг аниқ санасини очиқламаган.\nҚолаверса, Ашрафханов Озарбайжон компанияларини Ўзбекистонда жорий йилнинг 18-20 май кунлари бўлиб ўтадиган 24-халқаро нефть ва газ кўргазмасида иштирок этишга таклиф қилди.\nЭслатиб ўтамиз, 2020 йилнинг 15-16 апрель кунлари Озарбайжон Республикаси Президенти Илҳом Алиев мамлакат вице-президенти – Биринчи хоним Меҳрибон Алиева билан Ўзбекистонга ташриф буюриши режелаштирилганди. Аммо коронавирус пандемияси сабабли Ўзбекистонга ташриф кейинга қолдирилди. Президент Илҳом Алиев ташриф эпидемиологик вазият имкон берган заҳоти амалга ошишини таъкидлаганди.\nШунингдек, ўтган йилнинг апрель ойида Тошкент шаҳри Миробод тумани Темирйўлчилар кўчасида озар халқининг умуммиллий лидери, Озарбайжон Республикасининг учинчи Президенти Ҳайдар Алиев номидаги умумий майдони 0,51 гектар бўлган боғ барпо этилаётгани хабар қилинган. Боғни икки давлат Президентлари очиб бериши режалаштирилганди.\nҚолаверса, Ўзбекистон Республикаси Президенти Шавкат Мирзиёев 2019 йилнинг 15 октябрь куни Туркий тилли давлатлар ҳамкорлик кенгашининг 7-саммитида иштирок этиш учун Озарбайжоннинг Баку шаҳрига бориб, Президент Илҳом Алиев билан учрашув ўтказганди. Ушбу учрашувда Мирзиёев Алиевни Ўзбекистонга таклиф қилганди.\nМаълумот ўрнида, 2019 йил 26 декабрь куни Шавкат Мирзиёев Озарбайжонда “Йил одами” дея эътироф этилди.\nБу Илҳом Алиевнинг охирги 10 йилликда Ўзбекистонга амалга ошираётган илк ташрифи ҳисобланади. Алиев охирги марта Ўзбекистонга 2010 йил 27 сентябрда ташриф буюрган.


27 октябрь, 2020, 20:39\nТеглар:Равшан Ҳайдаров | Сурхон | Суперлига\n"Сурхон"га балки бош мураббий етишмаётгандир?!\nМуваффақиятсизлик гирдобига тушиб қолган “Сурхон” клубида вазият ижобий томонга ўзгарармикин? Агар бу кетишда бўлса, термизликлар Суперлигада қолиш масаласини ҳал қила олмасликлари ҳам эҳтимолдан ҳоли эмас. Жамоада эса руҳий тушкунлик борлиги аён.\nУстига-устак бош мураббий Равшан Ҳайдаров ҳам жамоа билан бирга эмас. Яқинда ҳам Равшан Акмалович бетоблиги сабабли даволанаётгани ҳақида маълум қилгандик. Шундан кейин мутахассис яна “Сурхон”га қайтганди. Бироқ орадан кўп ўтмасдан Ҳайдаров клубда кўринмай қолди.\nЎтган турда “Пахтакор”га қарши учрашувда ёрдамчи мураббий Владимир Андреев жамоани тайёрлади. Аммо якуний ҳисоб “Сурхон” учун аянчли бўлганини билсангиз керак. Ўз дарвозасидан жавобсиз олтита тўп олиб чиқишди. Хўш, Ҳайдаров “Сурхон”да ишлашда давом этадими ёки бор эътиборини Ўзбекистон U-22 терма жамоасига қаратадими? Вазиятга аниқлик киритиш учун мураббий Sports.uz сайтига интервью берди.\n- Ўтган турда “Сурхон”нинг “Пахтакор”га қарши ўйинида сизни кўрмадик, ёрдамчи мураббий Владимир Андреев жамоани бошқарди. Айни пайтда клубда вазият қандай? Сизнинг клубда эмаслигингиз нима билан боғлиқ ёки режаларингиз ўзгардими?\n- Ҳа, “Пахтакор” билан учрашувга баъзи сабабларга кўра бора олмадим. Умуман айтганда, охирги пайтларда жамоа билан етарли даражада бирга бўла олмадим. Бунинг сабаби бор эди. Аввалига бетоб бўлиб қолдим, кейин эса U-22 терма жамоасининг йиғинлари бўлиб ўтди. “Сурхон” жамоасини эса ўйинларга Андреев бошчилигидаги мураббийлар штаби тайёрлаяпти. Ўтган вақт давомида кўпроқ маслаҳатчи сифатида иш олиб бордим, десам ҳам бўлади. Бундай пайтда эса жамоани Владимир Андреев бошқариб тургани ҳам мантиқан тўғри бўларди. Ҳозирги пайтда терма жамоадаги ишлар янада кўпайган, менда масъулият олдингисидан ҳам кўпроқ юклатилган. Терма жамоада ташкилий масалалар бўйича қиладиган ишларимиз бор. Ноябрь ойи бошларида яна ушбу терма жамоамиз йиғин ўтказади. Шу сабабли “Сурхон”ни Андреев бошқариб туради, деган тўхтамга келдик.\n- Бундан чиқди, сиз мавсум охирига қадар “Сурхон” билан бирга бўла олмас экансиз-да?!\n- Маслаҳатчи мақомида бўламан. Шундоқ ҳам клубнинг кўп машғулотларида қатнаша олмаяпман. Бу эса ўзимга ҳам ноқулай бўляпти.\n- “Сурхон” таркибида тажрибали футболчилар бўлишига қарамай, жамоавий ўйиннинг йўқлиги ачинарли. Клубга нима бўляпти?\n- Пандемия сабабли тайёргарлик жараёнлари ва руҳий ҳолатини бир меъёрига келтира олмаётганлигимиз ҳам балки таъсир кўрсатаётгандир. Балки футболчилар билан доим бирга бўла олмаётганимиз боис жамоани тўлиқ ҳис қила олмаётгандирмиз. Бунинг устига омадсизликлар ҳам кўп. Тайёргарлигига ҳам кўп нарса боғлиқ. Тўғриси, бир нима дейиш қийин. Лекин йигитлар ҳаракат қилишяпти.\n- Суперлигада қолиш учун “Андижон” ва “Бухоро”нинг қаторига “Сурхон” ҳам қўшилиб қолди. Имкониятларни қандай баҳолайсиз?\n- Имкониятлар бор. Битта ғалаба бўлса, футболчиларнинг руҳиятини ҳам, кайфиятини ҳам ўзгартириб юбориши мумкин. Умид қилиб, ҳаракат қилиб ўйнаш керак ва охиригача курашиш лозим.\n- Мағлубиятлар барибир жамоанинг ички руҳиятига ва муҳитига таъсир қилмасдан қолмайди. Охирги пайтларда клубда муҳит қандай эди? Жамоани бузаётган футболчилар йўқмиди?\n- Бу ерда тажрибали ўйинчилар тўпланган. Улар профессионал. Нима қилиш кераклигини билишади. Ҳар бир учрашув ҳар томонлама олдинга қадам қўйиш учун имконият. Айниқса, очко ва турнир жадвалидаги вазият нуқтаи назаридан ҳар бир ўйин муҳим. Буни футболчилар яхши тушунишади. Айтяпман-ку, охирги пайтларда жамоанинг машғулотларида қатнаша олмадим. Шунинг учун ҳозир бир нима дейиш қийин. Чунки футболчиларнинг руҳиятини ҳис қилиш учун клуб билан доим бирга бўлиш даркор. Лекин бошидан йигитлар машғулотларда ва ўйинларда иштиёқ билан ҳаракат қилишаётганди. Тўғри, баъзи-бир камчиликлар ғалаба қозонишимизга тўсқинлик қилаётганди. Омадсиз ўйинларимиз жуда кўп. Ютаётиб якунда ютқазиб қўйган учрашувларимиз ҳам бўлди. Балки бу ҳам футболчиларнинг руҳиятига таъсир қилган бўлиши мумкин. Жамоанинг омадсизлиги кўп омилларга боғлиқ.\n- Бош мураббийликни расман Владимир Андреевга топширдингиз, десак ҳам бўладими?\n- Расман топширмаганман. Терма жамоада ишлар кўпайгани учун вазият шундай бўлиб қолди. Андреев билан ҳам гаплашиб турибман. Фақат ўйинларга Андреев билан Абдухўжаев тайёрлашяпти.\n- Ўзбекистон U-22 терма жамоасидаги режаларингиз ҳамда вазифаларингиз қандай?\n- Пандемия бўлиб қолган пайтда ҳам терма жамоани икки марта йиғдик. У ерда жуда яхши, иқтидорли футболчилар йиғиляпти. Ўзим учун ҳам янги-янги ўйинчиларни кашф қиляпман. Жамоавий ўйинни йўлга қўйишга ҳаракат қиляпмиз. Ҳозир жамоавий ўйин шаклланиш жараёнида. Қизиқарли жамоа тузиляпти ва рақобат ҳам кучайиб боряпти. Ҳар бир йиғинда янги футболчиларни кўряпмиз. 1999 ва 2000 йилларда туғилган иқтидорли йигитларга имконият беряпмиз. Шу йил жамоа шаклланиши жараёнида. Вақт эса жуда тиғиз. Чемпионат эса тугаб боряпти. Қишда улар спорт формасидан чиқиб қолишади. Ундан кўра, ҳозир барча номзодларни кўриб олиш керак. Чунки айни пайтда футболчилар ўйнашяпти ва доим ўйин амалиётига эгалар. Шу боис тез-тез йиғинлар ташкил қилиб уларни синовдан ўтказиб оляпмиз. Бундай пайтда вақтни йўқотмаслигимиз муҳим. Мураббийлар штаби билан ишга жиддий ёндашяпмиз. Терма жамоамизнинг вазифасига келсак, келаси йилнинг июнь ойида Осиё чемпионатига саралаш баҳслари ўтказилиши режалаштирилган. 2022 йили эса Осиё чемпионатининг финал босқичи бўлиб ўтади. Биз аввало саралаш баҳсларига футболчиларни тайёрлаб боришимиз керак.\n- Икки йил олдин Ўзбекистон U-23 терма жамоаси билан Осиё чемпионлигини қўлга киритиб футболимиз тарихида янги саҳифа очгандингиз. Бу йил эса яна ушбу ёшдаги футболчилардан иборат янги жамоа тузилди ва унга сизни бош мураббий қилиб қўйишгани бежиз эмас. Бунинг замирида балки яна Осиё чемпионлигини қайтаришдек муҳим вазифа тургандек тасаввур уйғоняпти...\n- Сизга U-22 терма жамоасининг моҳиятини тушунтириб берсам, бу ёшдаги футболчилар учун энг муҳими халқаро мусобақа ва халқаро тажриба тўплаш. Асосий мақсад эса шу терма жамоа билан миллий терма жамоа ўртасида узилиш бўлиб қолмаслигидир. U-23 мусобақаси эса айнан шу мақсадда ўйлаб топилган. Масалан, U-18, U-19 ёшлилар ўртасидаги жаҳон чемпионатига чиқа олмадик. Осиё чемпионатининг финал босқичида ҳам қатнашишмади. Айтмоқчиманки, муҳим мусобақаларни ўтказиб юбордик. Бунинг оқибатида бундай халқаро турнирларда иштирок эта олмаган ўйинчилар йўқолиб кетиши мумкин. Натижада миллий термага муносиб номзод бўлиб етиб бора олишмайди. Мана, ўша 2018 йилги чемпион бўлган таркибимизга қаранг, ҳозир улардан қанчаси миллий терма жамоада ўйнаяпти-а? Тўғри, кейинчалик Олимпиадага чиқа олмадик. Аммо асосий мақсад барибир миллий терма жамоага ўйинчиларни етказиб бериш эди. Улардан кейинги авлод эса 1999 ва 2000 йилларда туғилган футболчилар. Тўғри, агар шу таркиб билан ҳам муваффақиятларга эришсак, нур устига аъло нур бўлади. Асосий мақсад эса миллий терма жамоага кўприк сифатида олиб боришдир. U-23 чемпионати шунинг учун ташкил қилинади. Натижада миллий термада ҳам рақобат оширилади. Албатта, бундай мусобақада бизнинг рейтингимиз ҳам, ҳурматимиз ҳам баланд. Табиийки, Осиё чемпионатига йигитларни руҳлантириб, ғалабалар сари етаклаб борамиз.\n- Клубдан кўра, терма жамоаларда бир мунча яхшироқ ишлай олишингизга гувоҳ бўлиб келяпмиз. Ўзингиз учун ҳам клубга нисбатан термада ишлаш қулайроқми?\n- Профессионал мураббийман. Албатта, клуб билан терма жамоада ишлаш принциплари бошқача. Ёшлар билан ишлашнинг ўзига яраша йўналишлари бор. Анчадан бери бу соҳада ишлаётганим боис ўзимни енгил ҳис қиламан. Клубларда ҳам ўзига яраша иш олиб бориш услублари бор. Тўғриси, буларни ажратмасдим, аммо клуб ва терма жамоа турлича.\nТОПШИРСАНГ ЯХШИ БУЛАРДИ ОЛДИНГИ КРАХЛАРИНГНИ БИРОЗ ЕНГИЛЛАТАРМИДИНГ


Рустам Саъдиев Эркин Комиловнинг айбловига жавоб қайтарди\n15:09 / 06.12.2015\nБироз олдинроқ, Ўзбекистон халқ артисти Эркин Комилов "Даракчи" нашрига берган интервьюсида нега Рустам Саъдиевнинг фильмларида иштирок этмаётганининг сабабини ошкор қилганди.\nУ “Ўгай она” фильмидаги иштирокини эслаб, бу картинадаги иштироки учун арзимас миқдорда маош олганини айтган, бунга норозилик билдирганида режиссёрдан "Сизни қайтиб фильмларимга таклиф қилмайман", жавобини эшитганини билдирганди. У режиссёрнинг актёрга нисбатан шундай ёмон муносабатда айблаган.\nShov-shuv.uz сайти бу интервьюга эътибор қаратган ва иккинчи томонни ҳам тинглаб кўришга қарор қилиб, режиссёр Рустам Саъдиевга юзланган.\nРежиссёр эса ёзма тарзда жавоб қайтарган. Қуйида ушбу жавоб кун.уз сайти томонидан таҳрирсиз қайта нашр этилган.\n"Ўзбекистон халқ артисти Эркин Комилов салобатли, кенг амплуали актёр, буюк Шукур Бурхондек устозининг ҳақиқий мактабини олган садоқатли шогирди - бу ҳақиқат.\nОдатда, филм сценарийси тайёр булганида, режиссёр ҳар бир образда ҳар қандай актёрларнинг ижросини тассавур қилиб кўриб, кейин бир ролни ижро этиш учун 5-10 нафар актёрни киносиновга чақиради. Қайси бири маъқул келса, ўшани ролга тасдиқлайди.\nЭркин Комиловга келсак, мен кимни ролга таклиф қилсам, олдиндан ҳамма томонини гаплашиб олиб, кейин рол бўйича ишлашни бошлайман ва иложи борича, гонорар масаласини ўзим гаплашмасликка ҳаракат қиламан. Лекин охир-оқибат аксарият актёрлар режиссёр билан ўзим гаплашаман дейишади (албатта, бу хусусий кино секторида). Мажбур бўламан, пул масаласи бўйича ҳам гаплашишга.\nШунча гапирган гапларидан бир гапимни тўгри айтибди: “Мен сизни кинога олмайман”!\nЭнди мени ҳақиқатим:\nБу воқеага 3 йил бўлди. Шаҳло Аҳророва билан ҳамкорликда "Ўгай она" деб номланган сценарийни ёзиб тугатдик ва шу фильмда ота ролига бир неча актёрларни киносинов қилишни режалаштирдик ва шулардан бири Эркин Комиловга сценарий бердим ва 2-3 кунлардан кейин.\n“Рустам менга сценарий ёқди. Кеннайинггаям, шу жумладан” деб айтди.\nБу ота роли аслида Матёқуб Матчоновга мўлжалланган рол эди, лекин бахтга қарши мен съёмкани белгилаган муддатда Матёқуб аканинг бошқа съёмкаси бўлгани учун Эркин акада ҳеч қандай киносиновсиз тўхталдик. Бунга асосий сабаб мен Эркин ака билан биринчи маротаба ишлашим бўлгани учун холос. Ўзбекистон халқ артисти Эркин Комилов мен учун оддий бир актёр ва албатта, ўзига яраша санъатда ўрни бор, талантли. Лекин бунақа актёрлар бизда кўп. Яна Эркин акага қайтамиз. Хуллас, Эркин ака турмуш ўртоғи билан олдимга келди ва мен биринчи берган саволим: 4-5 кун съёмка қиламиз, сиз қанча гонорарга ўйнаб берасиз? Ака андиша қилдими, “Билмадим, хафа қилмассан” деди. Шунча йиллик тажрибамдан келиб чиқиб, мен ҳисобли дўст деган тушунча бор десам, Эркин ака бир суммани айтди ва албатта, мен унга унақа шароитим йўқ, айтганингизнинг ярмини бераман дедим. Съёмка кунини сўраб, кейин чиқиб кетишди. Орадан бир неча кун ўтиб, яна қўнғироқ қилди. Яна шу масала юзасидан гап очдим. Шунда Эркин ака “Қўшиб беролмийсанми?” деди. Мен иложим йўқлигини айтдим. Бўлмаса, мен сизни умуман кинога ололмас эканман дедим. У менга “Унда мен оч қолар эканман-да” деди. Кейин Эркин ака сал кечроқ яна қўнғироқ қилиб, “кеннайинг сенинг ижодингни ҳурмат қиларкан, берган пулига караманг, шу ролда ўйнанг деб айтди” деди. Шу билан съёмка бошланиб кетди. Овоз ёзиш босқичи тугагунича мен жойида келишилган маблағни тийин-тийинигача қўлига бердим. Премьера бўлди. Ака жуда хурсанд бўлди. Банкетда мени жуда қаттиқ ҳурмат билан тилга олди. Энг қизиғи, шу воқеага 3 йил ўтган бўлса, шу кунгача қаерда учрашиб қолсак, жуда илиқ сўрашиб келган. Хуллас, шунақа гап. Мен бир нарсага ҳайронман, Ўзбекистон халқ артисти даражасидаги актёр кенг оммага гонорар мавзусини олиб чиқиши тўғримикан? Билмадим, тағин...\nНима бўлгандаям, сизни ҳурмат киламан. Соғ-саломат бўлиб, томошабинни хурсанд қилиб юринг, Эркин ака” – дея ўз ҳақиқатларини баён қилади Рустам Саъдиев.


ДХХ “Ўздонмаҳсулот” раиси Ҳайдаровнинг куëвини пора билан ушлади. Ҳайдаров ҳам олиб кетилди\n04 март 2021, Тошкент вақти: 16:09\n“Ўздонмаҳсулот” компаниясида ишловчи бир-биридан мустақил мулозимларнинг Озодликка билдиришича, ширкат раиси Сурат Ҳайдаров ва унга котиблик қилиб келган куëви Жамшид Шарипов республика ДХХ ходимлари томонидан олиб кетилган. Воқеа тафсилотларидан хабардор мулозимлар иддаосича, Ҳайдаровнинг куёви катта миқдорда пора олаётган пайти ушланган.\nҲозирча расман “Ўздонмаҳсулот” раиси лавозимида қолаëтган Ҳайдаровнинг жиноий ишга тортилган-тортилмагани¸ унинг эҳтиëт чораси сифатида ҳибсга олинган-олинмагани Озодликка маълум эмас.\n“Ўздонмаҳсулот” компаниясини бир йилу 5 ойдан буён бошқариб келаётган Сурат Очилович Ҳайдаров 28 июнь куни Тошкентдаги уйида Республика ДХХ ходимлари томонидан олиб кетилган.\nБу ҳақда Озодликка маълум қилган “Ўздонмаҳсулот” мулозими иддаосига кўра, Ҳайдаровнинг куёви Жамшид Шарипов Тошкент вилоятидаги ун заводларидан бирини сотиш учун пора олаётган пайти ушланган.\n“Сурат Очиловичнинг куёви ўша куни Жамшид Шарипов Жиззахнинг Зомин туманидаги Даштобод дон қабул қилиш шохобчасига бориб, қайтиб келаётганида йўлда катта миқдордаги долларни пора сифатида олаётган пайти ушланган. Пора Тошкент вилоятидаги ун заводларидан бирини сотиш учун олинган. Бу воқеадан аввалдан хабар топган Республика ДХХ ходимлари пора бермоқчи бўлган йигитлар билан бирга бўлган яъни Ҳайдаров ун заводни сотиш учун пора сўрагач, ўша йигитлар ДХХга чиқишган ва биргаликда ушбу операцияни амалга оширишган. Ҳайдаров куёви билан биргаликда Жиззахда командировкада бўлган. Куёви ДХХ томонидан ушлангач, Ҳайдаров дарров Жиззахдан қочиб, Тошкентга келган. Лекин ўша куни кечқурун у Тошкентдаги уйида қўлга олинган”, деди воқеа тафсилотларидан хабардор “Ўздонмаҳсулот” компанияси мулозими исмини очиқламаслик шарти билан.\nАйни пайтда Озодлик ихтиëрида Сурат Ҳайдаров ва унинг котиби бўлиб ишлаган куёви Жамшид Шариповнинг қўлга олингани ва воқеа юзасидан жиноий иш қўзғатилганини тасдиқловчи расмий ҳужжат йўқ.\nҲозирда Ҳайдаров ва куёвининг қаерда сақланаëтгани ҳам Озодликка маълум эмас.\n“Ўздонмаҳсулот” ширкатининг Озодлик гаплашган ходимига кўра, бошлиқ ва котиб ушлангани ҳақидаги хабарлар ортидан ДХХ ходимлари Сурат Ҳайдаровнинг иш кабинетини муҳрлаб кетган.\n“Ҳайдаровнинг кабинетини печатлаб кетишди. Бошлиқ котиби ҳам ҳибсда бўлгани учун Ҳайдаров қабулхонасига навбатчи қўйилган. Бир неча ходим навбати билан қабулхонада навбатчилик қилиб, келган телефон қўнғироқларига жавоб бераяпти”, дея “Ўздонмаҳсулот” ходими Ҳайдаровнинг муҳрланган кабинети суратини Озодликка жўнатди.\nЎзини Ҳайдаров қабулхонасида навбатчилик қилаëтган ходим сифатида таништирган "Ўздонмаҳсулот" хизматчиси¸ Озодликнинг Сурат Ҳайдаров ушланганига оид саволларига жавоб бера олмаслигини билдирди.\n“Ўздонмаҳсулот” компанияси расмийларидан олинган маълумотга кўра, Сурат Ҳайдаров ишга чиқмаëтгани боис ширкатнинг “Дон ресурслари ва уларни ташишни ташкил этиш” бошқармаси бошлиғи Ферузбек Ниязовга “компания бошқарувига қараб туриш” топширилган.\nФерузбек Ниязов Озодлик билан суҳбатда бу маълумотни инкор қилмади, бироқ ўзининг ҳозирча бошқарув раиси вазифасини вақтинча бажарувчи этиб расман тайинланмаганини таъкидлади.\n“Ўздонмаҳсулот” расмий сайтида 3 июнь куни ҳам Сурат Ҳайдаров компания бошқарув раиси лавозимида қайд этилган.\nКомпания кадрлар бўлимининг Озодлик боғланган ходимларидан олинган маълумотга кўра, Ҳайдаров ҳозирча “хизмат сафарида” деб расмийлаштирилган.\n“Ҳайдаров ғалла ўрими бошланганидан буён командировкада юрибди. Ҳозир ҳам командировкада деб қайд қилинган. Бизга уни бўшатиш тўғрисидаги маълумот келмади”, деди кадрлар бўлимининг исмини очиқламаётганмиз ходимаси.\nЎзбекистон Давлат хавфсизлик хизматининг расмий сайти йўқлиги боис улар билан боғланиш учун телефон рақамлари Озодликда мавжуд эмас.\nОзодлик мухбири ҳозирча ДХХ билан боғланишнинг ягона йўли- ташкилотнинг Фейсбукдаги расмий саҳифаси орқали Ҳайдаров ва унинг куёви воқеаси бўйича изоҳ сўради.\n3 июль куни Тошкент вақти билан соат 15:31да юборилган сўровга рус тилида "Тез орада жавоб беришга ҳаракат қиламиз ва сиз билан яқин орада боғланамиз" деган жавоб олинди¸ аммо 3 июль кун давомида ДХХдан бошқа жавоб бўлмади.\n49 яшар Сурат Ҳайдаров асли самарқандлик бўлиб, 1994 йилда Тошкент Давлат иқтисодиёт университетини тамомлаган. Бир неча йил Самарқанддаги қатор лавозимларда ишлаган, кейин Республика Ҳисоб палатаси ва “Ўзкимёсаноат” ширкатида нуфузли лавозимларда ишлаган.\n2017 йил 21 февралида “Ўздонмаҳсулот" аксиядорлик компанияси бошқарув раиси этиб тайинланган.\n“Ўздонмаҳсулот”ни прокуратура босди\nСамарқандда пишмаган ғалла учун сафарбарлик эълон қилинди\nФарғоналик фермерларнинг режадан орттирган буғдойи тортиб олиняпти\n“Ўздонмаҳсулот” собиқ раҳбари сиртдан 9 йилга кесилди


Германия канцлери Герхард Шредер бугун Афғонистонга учиб чиқади.\nПайшанба куни Кобулда Шредер Афғонистон муваққат ҳукумати раҳбари Ҳомид Карзай, собиқ қирол Зоҳир Шоҳ ва БМТнинг Афғонистондаги махсус вакили Лаҳдар Броҳимий билан учрашиши кутилмоқда.\nМузокараларда муҳокама этиладиган асосий мавзу Афғонистонни тиклаш масаласидир. Сафар давомида Шредерга Германия тадбиркорлар доиралари вакиллари ҳамроҳлик қилишади.\nГермания канцлери немс мутахассислари фаолият юритаëтган полициячилар мактабини зиëрат қилиши, ҳамда халқаро тинчик сақлаш кучлари таркибидаги германиялик харбий хизматчилар билан учрашиши кутилмоқда.


Суғурталовчилар мажбуриятлари бажарилишини Агентлик назорат қилади | NORMA.UZ\nВазирлар Маҳкамасининг 2019 йил 31 декабрдаги «Ўзбекистон Республикаси Молия вазирлиги ҳузуридаги Суғурта бозорини ривожлантириш агентлиги фаолиятини ташкил этиш чора-тадбирлари тўғрисида»ги 1060-сон қарори қабул қилинди.\nЎзбекистон Республикаси Молия вазирлиги ҳузуридаги Суғурта бозорини ривожлантириш агентлигининг тузилмаси;\nЎзбекистон Республикаси Молия вазирлиги ҳузуридаги Суғурта бозорини ривожлантириш агентлиги тўғрисидаги низом;\nЎзбекистон Республикаси Молия вазирлиги ҳузуридаги Суғурта бозорини ривожлантириш агентлигининг Бюджетдан ташқари жамғармаси тўғрисидаги низом.\nАгентлик тўғрисидаги низом унинг мақоми, асосий вазифалари, функциялари, ҳуқуқлари, жавобгарлигини, фаолиятини ташкил этиш ва ҳисобот бериш тартибини, раҳбарларининг функционал вазифалари ва масъулиятини белгилайди.\nАгентлик суғурта бозорини тартибга солиш ва ривожлантириш бўйича ваколатли давлат органи ҳисобланади ҳамда суғурта муносабатлари барча иштирокчиларининг ҳуқуқлари ва қонуний манфаатлари ҳимоя қилинишини таъминлайди, ўз фаолиятида Молия вазирлигига ҳисобот беради.\nАгентликнинг ўз ваколатлари доирасида қабул қилинган қарорлари суғурта бозорининг барча профессионал иштирокчилари томонидан бажарилиши мажбурий ҳисобланади\nАгентликнинг асосий вазифалари жумласига қуйидагилар ҳам киритилган:\nсуғурта бозорининг ишлаши ва унинг профессионал иштирокчилари фаолияти очиқлиги ва шаффофлигини таъминлаш;\nсуғурта бозори мутахассисларини тайёрлаш, қайта тайёрлаш ва уларнинг малакасини оширишни ташкил этишга кўмаклашиш;\nсуғурта фаолияти соҳасидаги қонун ҳужжатларига риоя этилишини назорат қилиш;\nсуғурта хизматларининг талаб юқори бўлган анъанавий турларини ривожлантиришга ва янги турларини жорий қилишга кўмаклашиш.\nАгентликка молия вазирининг тақдимномаси бўйича Вазирлар Маҳкамаси томонидан лавозимга тайинланадиган ва лавозимидан озод қилинадиган директор бошчилик қилади.\nСуғурта хизматлари истеъмолчилари суғурта компанияларининг молиявий аҳволи, тўлов қобилияти ва суғурта тўловлари, суғурта бозорининг профессионал иштирокчилари ҳақидаги маълумотларни эркин олишини таъминлаш имкониятларини берадиган Агентлик веб-сайти ишга туширилади.\nАгентлик Тошкент шаҳри, Юнусобод тумани, Истиқлол кўчаси, 29-уй манзилида жойлаштирилади.\nЎзбекистон Республикаси Молия вазирлиги ҳузуридаги Суғурта бозорини ривожлантириш агентлигининг Бюджетдан ташқари жамғармаси (кейинги ўринларда - Жамғарма) тўғрисидаги низом унинг маблағларини шакллантириш ва улардан фойдаланиш тартибини белгилайди.\nЖамғарма Агентлик фаолиятини амалга ошириш, уни юритиш ва моддий-техника базасини мустаҳкамлаш, шунингдек унинг ходимларини моддий рағбатлантириш ва ижтимоий ҳимоялаш чораларини кўриш билан боғлиқ харажатларни молиялаштириш мақсадларида юридик шахс ташкил этмасдан тузилади.\nлицензия талабгорлари аризаларини кўриб чиқиш учун йиғимлар;\nактуарийларни сертификатлаш учун йиғимлар;\nсуғурта ташкилотларининг календарь бадаллари;\nхалқаро молия институтлари, хорижий ҳукумат ташкилотлари грантлари;\nЖамғарманинг вақтинча бўш маблағларини тижорат банклари депозитларига жойлаштиришдан олинган даромадлар;\nқонун ҳужжатларида билан тақиқланмаган бошқа манбалар.\nКалендарь бадали суғурта (қайта суғурта) ташкилотлари томонидан ҳар чоракда Агентликнинг ғазна ҳисобварағига тегишли миқдордаги пул маблағларини ўтказиш орқали киритилади. Унинг ставкаси суғурта ташкилотларининг соф суғурта мукофотларининг 0,1%и миқдорида белгиланади.\nсуғурта бозорини ривожлантиришга, аҳолининг суғурта бозорига ишончини оширишга ва суғурта маданиятини ривожлантиришга йўналтирилган чора-тадбирларни ташкил қилишга;\nАгентлик раҳбарлари ва ходимларини ўқитиш, тайёрлаш, қайта тайёрлаш ва малакасини оширишга;\nмиллий ва хорижий мутахассислар, халқаро ва хорижий ташкилотларни жалб қилиш билан боғлиқ харажатларни қоплашга;\nАгентликнинг жорий харажатларини молиялаштириш;\nАгентликнинг идора қилиш ва бошқарув функцияларини амалга ошириш билан боғлиқ сарфлар;\nАгентлик фаолиятини яхшилашга йўналтирилган тадбирлар;\nАгентликнинг моддий-техник базасини мустаҳкамлаш ва бошқалар.\nНизомда Жамғарма маблағлари ҳисобидан Агентлик ходимларини моддий рағбатлантириш ҳам назарда тутилган.\nҲужжат Қонун ҳужжатлари маълумотлари миллий базасида эълон қилинган ва 31.12.2019 йилдан кучга кирди.


Бирлашган Араб Амирликлари вице-президенти ва бош вазири, Дубай шайхи Муҳаммад бин Рошид Ол Мактум Ўзбекистон Республикаси Бош вазири ўринбосари Азиз Абдуҳакимов раҳбарлигидаги делегацияни қабул қилди, деб ёзмоқда Gulf News.\n«БАА жаҳоннинг бошқа давлатлари билан бутун инсониятга фойдаси тегадиган жипс ҳамкорлик тамойилларига чуқур амал қилади, бу йўлда Амирлик инсонлар ҳаётини яхшилаш учун муваффақият тарихлари ва тажрибалари билан ўртоқлашишга интилиб келади», деган Муҳаммад бин Рошид Ол Мактум.\nЎзбекистон делегациясини Дубай валиаҳд шаҳзодаси, Ижроия кенгаши раиси шайх Ҳамдан бин Муҳаммад бин Рошид Ол Мактум, Муҳаммад бин Рошид Ол Мактум номидаги Билимлар жамғармаси раиси шайх Аҳмад бин Муҳаммад бин Рошид Ол Мактум ҳам қабул қилишган.\nУчрашувда шунингдек, Девон ва келажак ишлари бўйича вазир Муҳаммад Абдуллоҳ ал-Қарқовий, шунингдек, бахт ва фаровонлик масалалари бўйича давлат вазири ҳамда бош вазир девонхонасининг бош директори Уҳуд Бинт Халфон ар-Румий ва бошқа расмий шахслар иштирок этишган.\n«Жаҳон мамлакатлари ҳукуматлари билан ҳамкорлик муносабатларини ўрнатиш президент зоти олийлари шайх Халифа бин Зойд Ол Наҳаён раҳбарлигида олиб борилаётган БААнинг халқаро сиёсатини тўлиқ акс эттиради. Биз ўзимизнинг уникал моделимиз ва бошқарувнинг инновацион стратегияси, шунингдек, муваффақиятимиз тарихи билан жаҳонга ўртоқлашмоқчимиз», — деган шайх Муҳаммад.\nДубай шайхи Ўзбекистон делегациясини олқишлаб, икки давлат ўртасидаги муносабатларга юқори баҳо берди.\n«Бир неча ҳафта илгари мен Ўзбекистон Президенти Шавкат Мирзиёев билан учрашган эдим. Бугун эса икки давлат ўртасида имзоланган стратегик ҳамкорлик битимларини амалга ошириш бўйича механизмлар ва батафсил режаларни ишлаб чиқиш мақсадида БААга ташриф буюрган юқори даражадаги ҳукумат делегациясини қабул қилмоқдамиз», — деган у.\nПрезидент Шавкат Мирзиёевнинг БААга ташрифи давомида имзоланган битимларга кўра, 2019 йилда 57та қўшма ташаббусларни ишга тушириш учун икки давлат 19та эксперт мақсадли гуруҳларини шакллантириб олишган. Улар Ўзбекистон ҳукумати олдида турган келгусидаги вазифаларни белгилаб беришга йўналтирилган бизнес-моделларнинг амалга оширилишини қўллаб-қувватлаб туради.\nУшбу ҳафтада бўлиб ўтган қўшма мақсадли гуруҳлар учрашувларида бир қатор соҳаларда, чунончи, давлат хизматлари, миллий стратегик режалар, таълим ва иқтисодиёт истиқболлари, дастурлаштириш, глобал рақобатбардошлилик, аэропорт, божхона ва эркин иқтисодий зоналарни бошқариш, прогнозлаштириш, ақлли шаҳарлар, бизнес юритиш қулайлиги, етакчилик дастурлари, салоҳиятни юксалтириш ва ақлли ҳукумат иловалари бўйича музокаралар олиб борилган.


ЎҚИТИШ ИККИ МАРТА ЎҚИШ ДЕМАКДИР\nТаълим 29.09.2018 314\nҲар бир мурғак болани ўз фарзандидек ардоқлаб, ёш авлод тарбияси учун кўз нури, қалб қўри, бутун борлиғини бахш этадиган ўқитувчи ва мураббийлар том маънода фидойи касб эгаларидир.\nДеҳқонобод туманидаги 69-мактаб немис тили фани ўқитувчиси Анвар Тўраев изланувчанлиги, ўз устида муттасил ишлаши билан ҳамкасблари эътирофини қозонган. У 2016-2018 йилларда Тошкентдаги Гёте институтида, шу орада Германиянинг Швебиш-Халль шаҳрида малака оширди. Дарс жараёнида замонавий технологиялардан унумли фойдаланишни ўрганди. Шу сабаб ўқувчилари унинг ҳар бир дарсини орзиқиб кутади.\nМуаллим ўтган йили “Йилнинг энг яхши фан ўқитувчиси” кўрик-танловининг вилоят босқичида 1-ўринни қўлга киритган бўлса, бу йил ушбу танловнинг республика босқичида 2-ўринни эгаллади. Соҳадаги хизматлари инобатга олиниб, “Ўзбекистон Конституциясига 25 йил” эсдалик нишони билан тақдирланган.\n- Жамиятга фойдаси тегадиган, етук, билимли шогирдлар тайёрлаш – орзуим, - дейди у. – Шогирдларимнинг “Билимлар беллашуви”, фан олимпиадаларида эришаётган ютуқлари мени янада олға юришга бошлайди. Зеро, ўқитиш икки марта ўқишдир.\nСуратда: Анвар Тўраев дарс жараёнида.


ЕТТБ президенти: Ўзбекистон билан алоқаларимизнинг янги босқичи бошланди\n09:55 / 17.03.2017\n16 март куни Ўзбекистон президенти Шавкат Мирзиёев Европа тикланиш ва тараққиёт банки президенти Сума Чакрабартини қабул қилди.\nБанк президенти Ўзбекистонни янада ривожлантириш бўйича Ҳаракатлар стратегияси, ўзаро ҳамкорлик истиқболлари ҳақида гапирган.\n«Ўзбекистонда амалга оширилаётган ислоҳотларни, мамлакатни ҳар томонлама ривожлантиришга қаратилган лойиҳаларни қўллаб-қувватлаймиз. 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси билан танишганимиздан хурсандмиз. Ушбу стратегия ҳар томонлама пухта ўйлаб ишлаб чиқилган ва жуда истиқболли. Унда белгиланган чора-тадбирлар халқ билан муҳокама қилингани, мутахассисларнинг фикр ва таклифлари инобатга олингани эътиборга молик. Бу Халқ билан мулоқот ва инсон манфаатлари йилидан кўзланган мақсадни ифодаловчи ёрқин мисоллардан биридир.\nУшбу соҳаларни қамраб олган қўшма Ҳамкорлик дастури ишлаб чиқилади. Унинг амалга оширилиши ўзаро алоқаларимизни мустаҳкамлашга хизмат қилади», деган у.\nШавкат Мирзиёев ЕТТБ


БУ ҲАҚДА ҲАЙЪАТ МАЖЛИСИДА ГАПИРИЛГАН ЭДИ Бола нега пичоқ олиб юрибди?\nЮртимизда ёшларнинг ҳар томонлама баркамол инсон бўлиб вояга етиши учун барча шароит ва имкониятлар яратиб берилган. Улардан унумли фойдаланаётган ёшлар илм-фан, санъат ва спортда кўплаб муваффақиятларга эришмоқда. Аммо айрим ёшларимиз яратилган шароитларга шукр қилиб, ўз билимини ошириш, истеъдод ва иқтидорини ривожлантириш ўрнига, урф-одатларимиз, маънавиятимизга зид бўлган ишларга қўл уриб, жиноят ва ҳуқубузарликлар содир этаётгани ачинарли ҳолдир.\nМасалан, Фарғона вилоятининг Қўқон шаҳрида жорий йилнинг 7 ойида 13 нафар вояга етмаган томонидан 11 та жиноят содир этилган. Бу шунча оилада носоғлом муҳит ҳукмронлигидан, шунча боланинг тарбияси, юриш-туришига ҳеч ким эътибор бермаганидан далолат эмасми?\nГапнинг рости, фуқароларимиз орасида жиноят ва ҳуқуқбузарликларга қарши курашиш, уларнинг олдини олиш фақат ички ишлар органлари ходимларининг вазифаси, деган қараш ҳалигача сақланиб қолмоқда.\nАммо давр ўзгарди. Бугун ёшларимиз онгу шуурига салбий таъсир ўтказувчи омиллар ҳар қадамда, ҳар сонияда учрайди. Давлатимиз раҳбари ўз чиқишларида «Боланинг бўш вақти – душманнинг иш вақти», «Ўз болангни ўзинг асра!» каби даъватли фикрларни бекорга таъкидламаяпти. Эндиликда ёшлар тарбиясига лоқайдлик билан, «Бу менинг болам эмас-ку», деган фикрда қараб бўлмайди. Бу масала умуммиллат вазифасига айланмас экан, ёшларимизни эгри йўлдан қайтара олмаймиз.\nистеъдод ва иқтидор


Умытылып баратырған сүннетлер (6-сүннет) Шырақларды өширип жатыў\nЖобир ибн Абдуллаҳ разияллаҳу анҳума рәўият етеди. Расулуллаҳ саллаллаҳу алайҳи ўасаллам: “Ыдыслардың аўызын жаўып, қапыларды тәмбилеп (илип) ҳәм шыраларды өширип жатыңлар, себеби тышқан шыраның пилигин тартып жиберип, үйди жағып жибериўи мүмкин”, деди (Имам Бухарий рәўияты).\nСолай екен, от шығыўына себеп болатуғын үскенелер, яғный газ ҳәм электр үскенелерине уйқыдан алдын итибар бериў де динимиз әдеплеринен екен. Бул ҳәдис тек ғана дүньялық мәплерди ғана емес, бәлким диний мәплерди де өз ишине алған. Ол асыраў керек болған ҳәр бир жанға итибар ҳәм бийҳуда сарыплаў гүнә болған затты сақлаўға шақырыў болады.\nҚалаберсе, заманагөй илимий изертлеўлерден белгили болыўынша, уйқылаған ўақытта шыраны жанық қалдырыў инсан мийине тәсир етип, түрли тынышсызланыў ҳәм психикалық түскинликлерге ҳәм де семирип кетиўге себеп болады. Сол себепли илимпазлар дене ҳәм мий дем алыўы ушын түнде шыраларды өширип жатыўды усыныс етеди.\nҚараң, бул жүдǝ аңсат, бирақ саўабы үлкен, гүналарды кетириўши, жәннетке жетеклеўши болған әмел. Бирақ, ериншеклигимиз, шалағайлығымыз себепли буған итибар бермеймиз, әмел етпеймиз. Көпшилигимиз ҳәтте билмеймиз де. Алдын билмесек, енди билип алдық. Енди билгенимизге әмел етейик ҳәм басқаларға да жеткезейик. Яғный, Расулуллаҳ саллаллаҳу алайҳи ўасалламның сүннетлериниң ен жайыўына хызмет етиў оған болған муҳаббат ҳәм сыйласықтың жоқары үлгиси есапланады. Пайғамбарымыз саллаллаҳу алайҳи ўасаллам ѳзиниң сүннетлерин анықлық пенен жеткезгенлердиң ҳаққына: “Мениң гәпимди еситип, ядлап, түсинип, кейининен жеткизген адамды Аллаҳ сыйласын”, деп дуўа еткен (Имам Термизий рәўияты).\nАллаҳ таала бәршемизге ҳәр бир исте Расулуллаҳ саллаллаҳу алайҳи ўасалламның сүннетлерине әмел етиўимизди несийп етсин, ǝмин!\nАллаҳумма солли ўа саллим ъала Муҳаммадин ўа ъала али Муҳаммад


Бейсболчи Трампга аччиқ қилиб АҚШ мадҳияси янграган вақтда ўтириб олди\n15:20 / 24.09.2017\nАмерикалик бейсболчи Брюс Максуэлл Бейсбол бош лигаси (MLB)нинг асосий анъаналаридан бирини бузиб, тарихда қолди, дея хабар беради Huffington Post.\nИккинчи жаҳон уруши тугаган вақтдан буён ҳар бир ўйин олдидан АҚШ мадҳияси ижро этилади ва бу вақт бейсболчилар тикка туришади. Техаснинг "Рейнжерс" жамоаси билан кечган ўйин олдидан "Окленд Атлетикс" бейсболчиси Максуэлл бир тиззада ўтириб олди. У шу тариқа АҚШ президенти Дональд Трампга ўз норозилигини билдирди - унинг фикрича, давлат раҳбари спортчиларнинг "сўз эркинлиги ва ўз фикрини баён этиш ҳуқуқини чекламоқда".\nМаксуэллнинг бу хатти-ҳаракати - бейсбол оламида янгилик, бироқ бутун Америка спортида эмас. Бир йил олдин футболчи Колин Кэйперник ҳам "озчиликни камситиш"га қарши чиқиб, худди шу ишни қилганди. NFL'нинг бир неча футболчиси ҳам шундай қилган. Шундан сўнг Трамп спортчиларни ватанпарварлик ҳиссининг етишмаслигида айблади.\n"Агар ўйинчи NFL ёки бошқа лигаларда миллионлаб доллар ишлашни хоҳласа, унинг Буюк Америка байроғи (ёки мамлакати)га ҳурматсизлик қилишига йўл қўймаслик керак ва у бизнинг Миллий мадҳиямиз янграган пайтда ўрнидан туриши лозим", деди Трамп.\nБу сўзлар NFL лигаси ҳамда Коби Брайант, Леброн Жеймс ва Стеф Карри каби машҳур баскетболчилар билан зиддиятни келтириб чиқарди. Жумладан, Жеймс Twitter'да президентни "аҳмоқ" дея ҳақорат қилиб, Трамп пайдо бўлгунга қадар Оқ уйга боришни шараф деб билганини таъкидлади.\nДональд Трамп спортчилар зиддият\nРоссиялик ҳарбийлар Туркия операция бошламоқчи бўлган Афринни тарк этмоқдалар – ОАВ


дуо – Nasihat.uz\nبسم الله الرحمن الرحيم Дуо ва зикр: “Дуо” сўзи араб тилидан олинган бўлиб, луғатда “чақириқ”, “илтижо”, “дуо” маъноларида. Шаръий истелоҳда эса: “Банда Раббисидан илтижо билан сўрашидан иборат ибодатдир”.\nФАРИШТАЛАР КИМНИНГ ҲАҚҚИГА ДУО ҚИЛАДИ?\nдуо зиёрат фаришта Батафсил\nДуо сўзининг фазилатлари\nДуо сўзи луғатда “чақирмоқ”, “талаб қилмоқ”, “тарғиб қилмоқ” маъноларини билдиради .Истелоҳда:” Банда Аллоҳ таолога муҳтожлигини изҳор қилиб, Ундан ёрдам ва иноят сўрашиди дуо-бандаликбелгиси. дуодаАллоҳ таолога мақтов изҳор этиш ҳамда Аллоҳ таолога сахийлик ва карам сифатларини нисбат бериш бор дуо энг гўзал ва энг олий ибодатлардан ҳисобланади. Аллоҳ…\nдуо Нурмуҳаммедова Ирода Батафсил\nИнсоннинг саодатли ҳаётида дуонинг, яъни Аллоҳдан истакларини сўрашнинг ўрни бағоят катта бўлиб, банда учун бу бемисл имкониятдир. Шу боис ҳар бир мўмин банда бундай қулай имкониятдан фойдаланишни ҳам билиши зарур. Аллоҳ таоло “Ғофир” сурасида марҳамат қилиб, “Менга дуо қилинглар. Дуоларингизни ижобат қиламан”, деди. Бақара сурасида Яратган: “Агар бандам Мен ҳақимда Сиздан сўраса, эй…\nАлишер Мирзаев дуо Батафсил\n“Парвардигорим, мени ва зурриётимдан (бўлган болаларимни) намозни тўкис адо этгувчи қилгил. Парвардигоро, дуоимни қабул айла. Парвардигоро, ҳисоб-китоб қилинадиган (Қиёмат) Куни мени, ота-онамни ва барча мўминларни мағфират қилгил” (Иброҳим, 40—41). Халқимиз ичида Аллоҳга муқарраб инсонлар кўп бўлган. Бутун вужуди, қалби покиза, муттақий зотларнинг дуолари боис эл-юрт осойишта яшаган, дастурхонлари неъматларга тўлган. Бугунги…\nАбдураҳимова Солиҳа дуо Батафсил


Элеялик Зенон (м.а. 490-430) | www.ziyouz.uz\nБош саҳифа ҲикматномаМумтоз файласуфлар ҳикматиЭлеялик Зенон (м.а. 490-430)\nЗенон Италияда жойлашган Элея шаҳарчасида туғилган. У файласуф Пармениднинг маърузаларини тинглаб, сабоқ олган. Баъзи маълумотларга қараганда у Пармениднинг тутинган ўғли бўлган. У биринчи бўлиб «Диалектика»ни кашф этди. Яъни фикрларидаги қарама-қаршиликларни фош этиш орқали рақибнинг сўзларини рад этиш усулига асос солди. У бутун ҳаётини «кўплик»нинг йўқлигини исботлашга бағишлаган. Айниқса, ҳаракатнинг мавжудлигига қарши далил-исботлари билан шуҳрат қозонган.\nЗеноннинг қуйидаги асарлари маълум: «Табиат ҳақида», «Баҳслар», «Файласуфларга қарши», «Эмпидокл қарашларига шарҳ».\nЗенон ҳукмдор Нархга қарши фитнага қўшилгани учун қатл қилинган.\nЗенон: «Фалсафа инсонга ўлимга нисбатан нафрат туйғуларини инъом этади», деб ёзганди.\nЗенон ҳаракатга оид фалсафий фикрини қатъий ҳимоя қилган. Унинг бу ақидаси «Чопқир Ахиллес» деб ном олган. «Ахиллес қай даражада чопқир бўлмасин ва оралиқдаги масофа қанча бўлишидан қатъи назар, у ҳеч қачон тошбақани қувиб етолмайди, — дейди Зенон. — Чунки бизнинг ҳаракат хусусидаги тасаввурларимиз ёлғондир.\nИсбот: Ахиллес тошбақагача бўлган масофани босиб ўтаркан, бу вақтда тошбақа ҳам юришдан тўхтамайди. Бу ҳолат чексиз давом этиши мумкинлигини инобатга олсак, чексиз масофани босиб ўтиш учун чегарасиз вақт керак бўлади. Шундай экан, ҳаракат ҳақида сўзлашга ўрин қоладими?\nБундан ташқари, табиийки, Ахиллес ва тошбақа ўртасида бир неча газ ва чақиримлик «масофа» мавжуд. Ана шу оралиқ масофа Ахиллес ва тошбақани бир-биридан ажратиб туради. Агар Ахиллес қувиб етиб олса-ю, тошбақа билан унинг орасидаги масофа атиги бир неча микронга ёхуд молекулалар узунлигидаги ўлчамга тенг бўлиб қолса, буни масофа, деб аташ мумкинми?\nЗенон бу борада шундай фаразни илгари суради: «Тасаввур қилинг: ҳаракатдаги жисм олға бораркан, қаршисидаги ҳавони ҳам олдинга итаради. Демакки, у худди тиқин (поршен) каби рўпарасида учраган барча буюмларни ҳам илгари суриб кетаверади. Бундан кўриниб турибдики, Ахиллес ҳам тошбақага яқинлаша бориб, уни озгина бўлса-да, олдинга итаради. Ахиллес қанчалар тез югурса, тошбақага шунча кучли таъсир этади. Натижада тошбақа ҳамма вақт Ахиллесдан илгарида кетаверади. Хўш, бу қандай ҳаракат бўлдики, чопқир Ахиллес лоақал имиллаган тошбақани ҳам қувиб етолмаса?»\nЗенон «жой»нинг мавжудлигини инкор этиб, шундай фикрни ўртага ташлайди: «Агар жой мавжуд экан, айни дамда у ҳам қайсидир жойда мавжуд бўлиши керак-ку? Ҳар қандай жойнинг ўзига тегишли қандайдир жойи бўлиши табиий ҳолдир. Бу ҳолат узлуксиз давом этаверади. Демак, жой мавжуд эмас».\nЗенон бир бутун нарсанинг бўлинмаслигини тасдиқлайди. У айтадики, бутун нарса бўлингач, кўплаб бирликларга эга бўламиз. Бу бирликларнинг ҳар бири ўз навбатида бирликларга бўлинади. Бу жараён чексиз давом этаверади.\nАммо чексиз кўпликларнинг чексиз кўплиги бемаъниликдир.\n← Аввалги Аввалги Акрагантлик Эмпедокл (м.а. 490-430)\nКейинги → Кейинги: Клазоменлик Анаксагор (м.а. 500-428)


1442 йил 9 жумадис сони | 2021 йил 23 январь, шанба\n17:16 / 06.06.2017 5353 pdf Ўқиш режими + -\n1530 йилларда Афғонистон ва Ҳиндистоннинг баъзи ҳудудларига Шерхон номли адолатли подшоҳ ҳукмронлик қилган. У кишининг ҳукмронлик вақтида қўшинлари мамлакат ҳудуди мудофааси йўлида тоғ чўққиларининг бирида жанг олиб борар эди. Қўшин ҳарбий қароргоҳини тоғ чўққиларининг бирига жойлаштирмоқчи бўлди. У чўққида эса бир фақирнинг кулбаси жойлашган эди. Қўшин аскарлари у кулбани кўчириб юбордилар. Кулбасидан ажралган ўша фақир инсон бошқа жойда қўним тополмади. Шунда подшоҳнинг ҳузурига бориб шикоят қилишга қарор қилди. Подшоҳнинг шаҳрига етгач, подшоҳ Шерхон қаердалигини сўради. Унга подшиҳ шаҳар атрофида болалар билан ўйнаб юрибди, деб айтишди. Фақир киши бу жавобдан инсонлар унинг жулдур кийимига қараб мазаҳ қиляпти, деб ўйлаб, бошқалардан сўради. Улар ҳам худди шу жавобни беришгач, сўраб-суриштириб шаҳарнинг катта масжиди орқасида гўзал ва қимматбаҳо либослар кийган болачалар билан ўйнаётган одамни кўрди. Шунда ёнидаги кишилардан: «Бу болалар ким?» деб сўради. Улар: «Бу мусулмонларнинг етим болалари», деб жавоб берди. Фақир киши ажабланиб: «Бу болаларнинг кўриниши етим болаларнинг кўринишига ўхшамайди-ку!» деди. У эса: «Бизда етимлар бошқа болалар киймайдиган энг қимматбаҳо ва гўзал кийимларни киядилар. Бу подшоҳ Шерхоннинг амрларидир», деди. Фақир киши адолатли подшоҳ борасида яхши хушхабар олиб Аллоҳдан подшоҳ туфайли ҳожатини раво қилишини сўради. Подшоҳ етим болалар билан ўйнаб бўлгач, унинг хизматкорларидан бири бир ғариб подшоҳ ҳзурига келганини айтди. Подшоҳ хизматкорга: «Нега у келганидаёқ менинг ҳузуримга олиб келмадингиз?» деди. Хизматкорга танбеҳ бериб: «Ҳой, ахир ғариб инсон кўпинча оч-наҳор ёки бирор-бир хавфда бўлади, уни куттиришинг қандай қилиб хаёлингга сиғди?! Аллоҳ сени кечирсин!» деди ва вақтни зое кетказмай ғариб инсон томон шошилди. Подшоҳ фақирнинг олдига келгач, тавозе ила унга юзланиб: «Лаббай эй Аллоҳнинг бандаси, мен ходимингиз Шерхон бўламан. Бизга бирор хизмат борми? Аллоҳнинг изни билан қўлимиздан келганча ёрдам берамиз», деди. Фақир киши бу жавобдан ўзини йўқотиб қўйиб гапида тутилиб қолди. Подшоҳ унинг юзига табассум билан қараб тинчлантира бошлади ва: «Гапиринг, эй Аллоҳнинг бандаси, фақат Аллоҳдан қўрқинг, ўзгалардан эмас. Аллоҳга қасамки, агар менга ҳақингиз ўтиб қолган бўлса, уни ҳозироқ қайтарай», деди. Фақир инсоннинг бундан янада ҳайрати ошди ва шикоятини сўйлади. Подшоҳ шикоятини эшитиб бўлгач: «Зулм ила олинган ҳақингизни қайтараман. У ҳозирдан менинг зиммамдадир», деди ва дарҳол қўшин бошлиғига ҳарбий қароргоҳни у ердан кўчириб, фақир учун аввалги жойда уй қуриб беришини буюрди. Фақир киши таажубланиб, қарсак чалди ва подшоҳни мақтай бошлади. У ҳали гапини тугатмасдан подшоҳ уни тўхтатди ва: «Эй киши, сенга ҳақингни қайтарганимиз учун бизни мақтама. У ер менинг ҳам, отамнинг ҳам моли эмас, балки заиф мусулмонларга хизмат қилишим учун Аллоҳнинг берган молидир, Аллоҳга қасамки, мени душман енгиб, қул қилиб, йиртқичларга ем қилгани, Аллоҳ ҳузурида елкамда бир фақирнинг ҳақи қолиб кетишидан кўра яхшироқдир», деди.\nАъзамжон ТОШПЎЛАТОВ таржимаси\n17:11 / 06.06.2017 7398\nРамазонга кирган кишилар учун дарслар (6-дарс)\n17:20 / 06.06.2017 2418\nВатанпарварлик – улуғ фазилат\nВатанпарварлик ndash улуғ фазилатБисмиллаҳир роҳманир роҳиймСизу бизга бу жаннатмакон диёрни, буюк алломалар юртини Ватан қилиб берган Парвардигоримизга ҳамду давоми...\n4313 05:00 / 01.03.2017\nМени йиғлатган иборалар...\nМагистр талабаларига бир савол берилди. Ота ким Жавоблар ҳар хил чиройлиси ҳам, оддийси ҳам бўлди.Лекин энг афзали бир талабанинг қуйида келтирган жавоби давоми...\n4858 09:33 / 16.07.2018\nБерган қўл олган қўлдан хайрлироқдир\nАъробий сўрадиndash Эй Аллоҳнинг Расули, туяни боғлайми ёки эркин қўйиб, таваккул қилаймиРасул соллаллоҳу алайҳи васаллам буюрдиларndash Боғлаб таваккул қилЯна Аллоҳ давоми...\n1495 18:05 / 29.11.2018\nАхлоқни сайқаллаш йўли\nЎтган сатрлардан ахлоқда мўътадил бўлиш нафснинг соғломлиги, мўътадилликдан оғиш дард ва беморлик экани аён бўлади. Энди нафсни даволаш ҳам худди баданни даволаш давоми...\n1852 05:00 / 28.02.2017\n65 17:00 / 21 январь\n61 17:45 / 20 январь\n51521 11:58 / 10.10.2018\n64373 11:56 / 10.10.2018\n7423 16:57 / 17.05.2019\n15870 15:03 / 10.03.2020


Toshkentdagi ekskavatorlar uchun kafolat- KOREA HEAVY MACHINES (Корея Хэви Машинс)\nMobile +99890 0000 888\nМини ғилдиракли екскаваторлар\nЎрта сериядаги ғилдиракли екскаваторлар\nКатта сериядаги нғилдиракли екскаваторлар\nТасма занжирли екскаваторлар\nЎртача сериядаги занжирли екскаваторлар\nКатта тасма занжирли екскаваторлар\nДа махсус техникани ижарага олиш хизматлари\nҲИЗМAТ КОРСAТИШ ТAМИР\nМахсус техника диагностикаси\nДа гидравлик тизимларнинг диагностикаси\nМахсус техникаларнинг узатмалар қутиси ва кўприкларини таъмирлаш\nЕлектр жиҳозларини таъмирлаш\nЙБЙН (Юқори босимли ёнилг`и насоси)ни таъмирлаш\nПайвандлаш ишлари (рамкаларни, ўқларни, отвалларни, чўмичларни, чўмичларнинг жағлари ва чўмич тишларини тиклаш)\nОсма ускуналарни таъмирлаш: гидротўқмоқ ва гидроқайчилар\nҚайта тиклаш, сувоқ ва тўлиқ бўяш\nГидронасосларни Тошкентда таъмирлаш\nБиз максимал унумдорликка еришиш учун фақат яхши ҳолатда бўлган машиналардан фойдаланиш муҳимлигини тушунамиз. Шунинг учун биз сотишдан кейинги сервис хизматимизни ва таъмирлаш хизматимизни енг юқори даражада сақлашга ҳаракат қиламиз.\nТехниканинг хизмат қилиш муддати ва унинг самарадорлиги тўғридан-тўғри сотиб олинган жихознинг техник таъминотига боғлиқ, шунинг учун биз машиналарда ишлашга фақат юқори малакали операторларга рухсат беришни тавсия етамиз. Бизнинг талабларимизга риоя қиладиган мижозлар сони тобора кўпайиб бормоқда ва улар кейинчалик техникаларни таъмирлаш ва қайта созлаш учун пул ва вақтни тежашади.\nИшлаб чиқариш йили:\nхаридорга топширилган вақтдан бошлаб, қайси бири биринчи бўлиб келишига қараб, 90 кун ёки 500 мото соат.\nУшбу Қўлланма (ё`риқнома)нинг талабларига риоя қилинган ҳолдагина кафолат амал қилади. Илтимос, уларни диққат билан ўқиб чиқинг.\nКафолат ФAҚAТ қуйидаги таркибий қисмлар ва агрегатларга қўлланилади:\n- Aгар носозлик кафолат амал қиладиган ҳолат билан боғлиқ бўлса, барча еҳтиёт қисмлар ва деталлар “КCҲМ Гроуп” МCҲЖ сервис маркази томонидан ўрнатилади.\n- Кафолатли таъмирлаш пайтида техникага ўрнатилган барча қисмлар ва деталлар учун кафолатнинг қолган муддатига кафолат берилади.\n- Кафолатни сақлаб қолиш уcун даврий техник хизмат кўрсатишнинг барча турларига қатъий риоя қилиш ва фақат оргинал еҳтиёт қисмлардан фойдаланиш керак, акс B128ҳолда кафолат ўз кучини йўқотади.\nКафолат қуйидагиларга амал қилмайди.\n- Ёқилғи ускуналари, ёнилғи қуйиш насослари, форсункаларга.\n- Очилиш ёки таъмирлашга уруниш белгилари бўлган еҳтиёт қисмларга.\n- Ёг ъ, мойлаш, о`тказувчи камарлар, сақлагичлар, ёнилғи филтрлари, шиналар, електр лампалар, сайқалланган свечалар, тожлар (қобиг`лар) ва тишлар, резина буюмлар ва шунга ўхшаш бошқа сарфланадиган ва тез йедириладиган еҳтиёт қисмларга.\n- бахциз ҳодисалар ёки табиий офатлар натижасида юзага келадиган носозликларга.\nНотўғри фойдаланиш натижасида йетказилган зарарга.\n- Aгар нуқсони борлиги аниқ бо`лган носоз техникадан фойдаланса.\n- яроқсиз ёки ифлосланган ёқилғи, мой ёки ёнилғи суюқликларидан фойдаланилганда.\n- рухсат етилган юкланишдан ошириб юборилганда..\n- мунтазам техник хизматга бепарволик гилинганда.\n- техникага қўшимча ёки осма ускуна ўрнатилганда.\n- ҳаво киришига тўсиқ қуйилганда.\n- корпус ойнаси ва ёритиш мосламаларининг ташқи шикастланиш ҳолатларида;\nМой ва филтрларни алмаштириш даври\nДвигател мойи 250 м/соат\nМой филтри 250 м/соат\nГидравлик филтр 1000 м/соат\nГидравлик мойи 2000 м/соат\nТрансмиссия мойи 500 м/соат\nЛСД кўприклари 1000 м/соат\nБурилиш редуктори 85/140500 м/соат\nКафолат иши бўйича устанинг ёлга чиқиши қуйидагича амалга оширилади:\nТошкент шаҳри ва Тошкент вилоятига - бепул\nТошкент ва Тошкент вилоятидан ташқари бошқа вилоятларга чиқилганда - мижоз устанинг турар жойи, овқатланиши ва сафар харажатларини қоплайди.\nТошкент ш, Бектемир тумани,\nОлмос кўчаси, 74\nБИЗ ИЖТИМОЙИ ТАРМОҚЛАРДА\nИш тартиби 09.00 - 20.00\nПоиск по каталогу Uz\nMini g’ildirakli ekskavatorlar\nO’rta seriyadagi g’ildirakli ekskavatorlar\nKatta seriyadagi ng’ildirakli ekskavatorlar\nTasma zanjirli ekskavatorlar\nO’rtacha seriyadagi zanjirli ekskavatorlar\nKatta tasma zanjirli ekskavatorlar\nDa maxsus texnikani ijaraga olish xizmatlari\nHIZMAT KORSATISH VE TAMIR\nMaxsus texnika diagnostikasi\nDa gidravlik tizimlarning diagnostikasi\nMaxsus texnikalarning uzatmalar qutisi va ko'priklarini ta'mirlash\nElektr jihozlarini ta'mirlash\nYBYN(Yuqori bosimli yonilg`I nasosi)ni ta'mirlash\nPayvandlash ishlari (ramkalarni, o'qlarni, otvallarni, cho`michlarni, cho`michlarning jag’lari va cho`mich tishlarini tiklash)\nOsma uskunalarni ta’mirlash: gidroto’qmoq va gidroqaychilar\nQayta tiklash, suvoq va to'liq bo'yash


Дунë, 10 январ 2014\n13 декабр 2018, Тошкент вақти: 02:17\nжума 10 январ 2014\nПокистонда ўқувчи жасорати юзлаб бола ҳаётини сақлаб қолди\nПокистоннинг Пешовар шаҳрида истиқомат қиладиган 18 ёшли Аитзаз Ҳасан юздан ортиқ бола ўқийдиган мактабга кириб ўзини портлатмоқчи бўлган худкуш кимсани ўз ҳаёти ҳисобига тўхтатиб қолди. Портлашдан оғир жароҳат олган Аитзаз касалхонада жон берди.\nЎзбек муҳожири ўз шерикларини ўлдирганликда айбланмоқда\nРоссиянинг Тула шаҳрида икки нафар ҳамюртини уриб ўлдирганликда гумонланаётган 35 ёшли Ўзбекистон фуқаросига айблов эълон қилинди. Янги йил байрамини нишонлаб, маст ҳолатда бўлган ўзбек мардикорлари ўртасида жанжал келиб чиққани айтилмоқда.\nЎш қирғинида айбланаётган ўзбекнинг адвокати калтакланди\nБишкекда Ўш воқеаларида одам ўлдирганликда гумонланиб судланаётган этник ўзбек Муҳаммаджон Бузруковнинг адвокати суд жараёнидан сўнг жабрланувчи деб аталаётган шахслар томонидан калтаклаб кетилди. Адвокат ўз ҳимоясидаги одамнинг қотил эмаслиги ҳақида исбот-далиллари борлигини айтмоқда.\nЎшда "Исломий жиҳод иттифоқи" аъзоси қўлга олинди\nЎшда беш йил аввал содир этилган террорчилик харакатларига алоқадорликда гумонланиб “Исломий жиҳод иттифоқи” ташкилотига мансублиги айтилаётган шахс қўлга олинди.\nРоссияда Қуръон нусхаси ёққан футбол фанатлари қидирилмоқда\nМосква полицияси бир неча ёш йигит Қуръонни ёққани акс этган видео бўйича тергов бошлади. Youtube тармоғига 5 январь куни жойланган видеода рус тилида сўзлашаётган бир неча йигитнинг Қуръон саҳифаларини ёққани ва сўнггида жамоат транспортидаги ёш мусулмон муҳожир йигитни калтаклаб, динидан қайтишга мажбурлагани акс этган.\nҚизил майдонда азон айтган гвинеялик ақли заифга чиқарилди\nПравослав Рождествоси арафасида Москванинг Қизил майдонида жойлашган Қозон черкови томига чиқиб азон айтган гвинеялик 39 яшар Мамаду Ҳассимау Баррига врачлар шизофрения диагнози қўйишди. Руҳий хастага чиқарилган шахснинг бу қилиғи рус миллатчилари томонидан "мусулмонлар фитнаси" деб баҳоланмоқда.\nЎшда ҳокимият учун кураш қизиди\nЎш шаҳар ҳокимлигига Мелис Мирзакматов номзодини кўрсатган “Улуттар биримдиги” сиёсий партияси шаҳар хокими сайлови арафасида Қирғизистон ҳукумати сиёсий рақибларига нисбатан ноқонуний сиёсий технологиялардан фойдаланаётгани тўғрисида баёнот тарқатди.\nҚирғизистонда “суррогат она”лар кўпаймоқда\nҚирғизистонлик тиббиёт мутахасисларининг айтишларича, фарзанд кўрмаган оилаларга бола туғиб бериш хизматини таклиф қилаётган “суррогат она”ларга буюртмачилар катта миқдорда ҳақ тўлайди. Шунинг учун ҳам мана шу йўл орқали ўз молиявий аҳволини яхшилашни мақсад қилган аёллар сони кўпаймоқда.\n15 январда Ўш шаҳри мэри сайлови бўлади\n8 январь куни Қирғизистоннинг жанубий пойтахти мэри лавозимига номзодлар давлат тилидан имтиҳон топширди. Имтиҳон комиссияси номзодларни қирғиз тилини билади, деган хулоса чиқарди.\nЎзбек-қирғиз расмийлари ойига уч мартадан учрашади\nЎзбекистон-Қирғизистон чегарасини аниқлаш юзасидан давлатлараро комиссия бундан буён ҳар ойда бир марта йиғилади ва бу комиссиялар иши икки давлат бош вазирлари ўринбосарлари даражасида мувофиқлаштирилади.\nЭронда номаҳрамларнинг Интернетда танишиши ман қилинди\nЭрон Олий руҳонийси Оятуллоҳ Али Хоманаий махсус фатво чиқариб, нотаниш эркак ва аёлларининг Интернет орқали ёзишишини тақиқлаб қўйди.\nТуркияда “катта пора” иши катталашди\nҲукуматга яқин шахслар билан боғлиқ коррупция жанжали бошланганидан сўнгги энг йирик сиëсий силкинишлар доирасида Туркия полициясининг 350 офицери ишдан бўшатилди. Бу бўшатишлардан бир неча соат ўтиб¸ коррупция можаросини бошлаган прокурор ва полиция раҳбарларига нисбатан ўз хизмат ваколатини суистеъмол қилганлик айби билан тергов очилгани эълон қилинди.


Ўзбекистон Республикаси Капитал бозорини ривожлантириш агентлигида биржа котировкалари рўйхатига киритилган эмитентлар бўйича йиғилиш бўлиб ўтди. Унда Ўзбекистон Республикасининг 2019 йил 20 мартдаги 531-сонли қонунига асосан қонунчиликка киритилган ўзгартиришлар юзасидан пайдо бўлган саволларга соҳа мутахассислари томонидан жавоб берилди, деб хабар бермоқда Kun.uz мухбири.\nҚонунга киритилган асосий ўзгартиришлар нимадан иборат ва тадбиркорларга қандай имтиёзлар тақдим этади?\n1996 йил 26 апрелда қабул қилинган «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги қонуннинг айрим моддаларига киритилган ўзгартиришларга мувофиқ, акционерлик жамиятлари ва акциядорларнинг ҳуқуқларини ҳимоя қилишга доир бир қатор ўзгартиришлар киритилган.\nМасалан, акционерлик жамияти тузилаётган вақтда устав фонди 400 минг долларни ташкил қилиши (банк ва суғурта компаниялари бундан мустасно) ва Устав фондининг миқдори шу миқдордан камайиб кетган тақдирда АЖнинг ёпилиши ҳақидаги тартиб бекор қилинди.\n20 мартдаги ўзгартиришга кўра, акционерлик жамиятлари назорат кенгашида камида бир нафар «мустақил аъзо» бўлиши шарт. Хўш, мустақил аъзо ким ва нимага керак?\n«Бу барча акционерлик жамиятларига тегишли эмас. Фақатгина, Республика фонд биржаси котировкасига кирган акционерлик жамиятларининг назорат кенгашида камида бир нафар мустақил аъзо бўлиши керак. Бу ўша жамиятнинг шаффофлигини таъминлайди.\nЧунки, қонунга кўра, «мустақил аъзо»нинг акционерлик жамиятига алоқаси бўлмаслиги кераклиги белгилаб қўйилган. Ривожланган давлатларда АЖ назорат кенгашини 80 фоиздан 100 фоизигача мустақил аъзолар ташкил қилади. Европа, Россия ва ҳозирги кунда Қозоғистонда ҳам мустақил аъзолар институти ташкил қилинган. Бизда бу жараён муҳокама босқичида» , — дейди Эмитентларни ривожлантириш бошқармаси бошлиғи ўринбосари Азизбек Қурбонов.\nБиржа котировкаси нима? У акционерлик компанияларига нима беради?\nБиржа котировкаси — биржалар орқали сотиладиган маҳсулотлар баҳоси. Ҳар бир биржа уларни маълум тизимга солади ва чоп этади. Одатда, котировкалар эрталабки ва кечки савдо (биржа сессияси) бошланишига ва тугашига мўлжаллаб чоп этилади.\n«Бунинг афзалликлари кўп. Масалан, акциянинг бозор қийматини белгилайди, олди-сотди жараёни биржа орқали амалга оширилади. Иккинчидан, биржа бу — бозор. Сиз бозорга маҳсулотингизни қўясиз, харидор сизни қидириб топади. Бу жараён давомий бўлганлиги сабабли товарга бўлган таклиф ҳам ортиб боради», — дея изоҳ беради Қурбонов.


Кун якунида яхши нарсалар ҳақида ўйланг – бу сизга ёрдам беради\n10:06 / 03.02.2017\nКун давомида ҳар бир киши турли хил, ёқимли ва салбий воқеа-ҳодисаларга дуч келади. Инсонларнинг аксарияти эса, айнан кайфиятни бузган ҳолатларни ёдда сақлайди, унутиши қийин бўлади. Айнан уларни муҳокама қилади, дўстлари ёки оиласига сўзлаб беради. Бу жараён шунчалик ҳаёт тарзимизга сингиб кетганки, баъзан, бу ҳақда фикр юритиш фойдалидек туюлади.\nАҚШнинг Флорида университети Уоррингтон бизнес коллежи бошқаруви профессори Жойс Боно ҳамда Миннесота университетидаги Карлсон менежмент коллежи профессори Тереза Гломб бу борада бошқача фикрда.\nУшбу олимлар ўтказган тадқиқот натижаси аксаримиз келган хулосанинг аксини кўрсатмоқда. Яъни, ишда ёки кун мобайнида рўй берган ёмон эмас, балки яхши воқеа-ҳодисаларни доимий равишда ёдга олиб юриш инсон саломатлигига фойда беради. Шу боисдан, хотирангизда салбий ҳолатларни ўйлаб юравермасдан, хаёлан бўлса-да, наздингизда арзимас туюлган кичик хурсандчилик ва кўнгилхушликларни сўзлаб юришга, муҳокама қилишга одатланиш фойдадан холи эмас.\nОлимлар шу масалага ойдинлик киритиш мақсадида махсус тадқиқот ўтказишди. Кўнгиллилардан кунига ишдан сўнг, тадқиқот сайтига кириб, махсус сўровномани тўлдириш сўралган. Улар 3 ҳафта мобайнида кунига 5-10 дақиқа саволларга жавоб бериш билан иш кунида юз берган 3та ёқимли воқеани ёдга олишган ва нима учун у яхши таассурот қолдирганини изоҳлашган.\nТадқиқотлар якунланганидан сўнг, руҳий ва жисмоний чарчоқдан нолиш ва асаббузарлик даражаси кўп бўлмаса-да, сезиларли камайгани қайд этилган. Бундан ташқари, иштирокчилар ёқимли ҳодисаларга эътиборини қаратишганида, уйга келганларида иш билан боғлиқ жараёнларни тезроқ унутишган.\nШу билан бирга, ушбу тажриба инсонлар ўртасидаги ўзаро ижобий алоқаларни кучайтиради, меҳнат самарадорлигини оширишга ёрдам беради. Ходимнинг турли ижобий қобилиятлари юзага чиқишига кўмак беради. Хурсандчилик ва ўз-ўзидан қониқиш ҳисси ижодий ёндашув ва кашфиётчилик иқтидорини кучайтиради.\nТўғри, инсонлар ишда юз берган кўнгилсизликларни айтмасдан тура олишмайди. Бу табиий ҳол. Бироқ қайсидир маънода мувозанатни сақлаш учун ижобий ҳодисаларни мажбурий равишда хотирлаш яхшироқдир. Масалан, йиғилиш ва мажлисларда сўзни танқиддан эмас, сўнгги вақтда жамоа эришган яхши натижаларни қайд этишдан бошлаш мақсадга мувофиқдир.\nАммо, бу усулнинг энг фойдали жиҳати, кун ниҳоясида бугун сизни кулишга, хурсанд бўлишга мажбур қилган воқеаларни бир бор хотирлаш билан уларнинг табиий қувватидан яна баҳра оласиз. Шундай экан, иш сўнггида ҳар доим яхши нарсалар ҳақида ўйлашга ҳаракат қилинг!


31 июль, 2020, 16:07\nТеглар:АПЛ | Ливерпуль | Манчестер Юнайтед | Манчестер Сити | Челси | Арсенал | Лестер | Тоттенхэм\n352 кун давомида мухлислар эътибор марказида бўлган премьер-лига жорий мавсумини ёдга оламиз.\nАнглия премьер-лигаси кутилган ва кутилмаган натижаларга бой бўлди. Мухлислар неча йиллар орзиқиб кутган икки чемпионлик қайд этилди. Бири замонавий форматдаги Англия биринчилиги тарихида илк маротаба «Ливерпуль» томонидан қўлга киритилган чемпионлик кубоги бўлса, иккинчиси 16 йиллик танаффусдан сўнг Чемпионшип ғолиблигини қўлга киритиб, юқори дивизионга йўл олган «Лидс» тантанаси.\nУмуман, ушбу турнир замонавий АПЛ тарихида 28-тартиб рақами остида қайд этилди. Икки йил кетма-кет олтин медаллар ва сўнгги мавсумда миллий фронтда требл қайд этган «Манчестер Сити» ушбу биринчиликни амалдаги чемпион мақомида ўтказди. Аммо Гвардиола шогирдлари мавсум аввалидаёқ мерсисайдликларни олдинга қўйиб юборганича, қайтиб уларга ета олмади. Ўз навбатида, «Лестер» «шаҳарликлар» учун анча вақтгача муносиб рақобат кўрсатди. Якунда эса клубга оғир пандемия шароити панд берди. Келинг, буларнинг барчаси ҳақида бирма-бир тўхталиб ўтамиз.\n«Кенни учун, Жеррард учун…»\n«Ливерпуль»нинг чемпионлиги ҳеч кимни хафа қилмади, назаримизда. Ҳаттоки, энг ашаддий рақиблари ҳисобланган МЮ мухлислари ҳам мерсисайдликларнинг чемпионликни нишонлашига юзларида нимтабассум билан қараб турган бўлса керак. Жеррарднинг сирпаниб кетиши, «Кристал Пэлас»нинг камбеки, ўтган мавсум атиги 1 очко етмай қолгани… Ҳа, бу ғалаба чиндан ҳам узоқ йиллик аламлар, кўз ёшлари ортидан келди ва Клопп йиғлаган кўйи чемпионликни «Ливерпуль»нинг чемпион бўла олмаган шонли вакиллари Кенни Далглиш, Робби Фаулер, Майкл Оуэн, Стивен Жеррардга бағишлади.\nМавсум аввалидаёқ, «Ливерпуль»нинг чемпионлик унвонини ютиш учун жиддий киришгани кўриниб турарди. Биринчи даврада ливерпулликлар фақат «Манчестер Юнайтед»га қарши баҳсда дуранг қайд этди. Энг асосий рақобатчи «Манчестер Сити» бу пайтда «Лестер» билан андармон бўлиб юрганди. Мерсисайд қизиллари ушбу мавсумда премьер-лига ғолиблигини биринчи планга қўйган ҳолда қолган барча мусобақаларга жиддий эътибор қаратишмади. Якунда улар 99 очко жамғариб, бу борада АПЛ тарихидаги иккинчи жамоага айланиб олишди.\nНейтрал футбол мухлислари учун ушбу мавсумдаги энг ачинарли ҳолат «Лестер»нинг Чемпионлар лигасидан қуруқ қолгани бўлди, назаримизда. Карантингача барчаси рисоладагидек кетаётганди. Сўнгги 5 учрашувнинг биттасидагина «тулкилар» ғалаба қозонишни уддалади. Бундай вазиятдан эса тобора ўз ўйинини топиб бораётган МЮ унумли фойдаланиб кетди.\nУларни қувонтирадиган жиҳатлар ҳам бор. Клуб ҳужумчиси Жейми Варди мавсум давомида 23 та гол киритган ҳолда премьер-лига тўпурари бўлди. Таъкидлаш жоизки, 33 ёшли футболчи ушбу совринга эга чиққан энг «қария» тўпурар сифатида тарихга кирди.\n«Кинг Пауэр» эгаларининг ажойиб мавсуми нега бундай паст нотада якунлангани ҳақида кўпроқ Бренден Рожерс ўйлаб кўргани маъқул. У «Ливерпуль» бош мураббийи бўлган кезлари ҳам бундай ҳолат кузатилган. Аслида, мерсисайдликларнинг чемпионликни бой бериши ёлғиз Жеррарднинг сирпаниб кетишига боғлиқ эмасди. Шимолий ирландиялик мутахассис курашувчанлик инстинктини шакллантирмаса бўлмайди.\nЎз навбатида, бой берилган ўйинларда бутун айбдорликни унга юклаб қўя олмаймиз. Чиндан ҳам пандемия шароитидаги қийин тақвим «Лестер» каби ўртамиёна таркибга эга клублар учун ҳалокатли тус олди. Асосий таркиб вакиллари Жеймс Мэддисон ва Рикардо Перейранинг жароҳати якунда кўп нарсани ҳал қилиб қўйди.\nКлуб жиҳатидан бундай эътирофга «Вулверхэмптон» ва «Шеффилд» муносиб, наздимизда. Нуну Эшпириту Санту «бўрилар» жамоаси негизини португаллар билан тўлдирмоқда. Инглиз футболи жамоатчилиги «Вулверхэмптон»ни АПЛдаги португал клуби, деб атаётгани бежиз эмас. Мухлислар орасида мураббий олиб бораётган ушбу сиёсатдан норози қатлам ҳам шаклланиб қолди. Нима бўлган тақдирда ҳам, Санту жамоани юқори амбициялар учун курашадиган, рақобатбардош клубга айлантира олди. Сўнгги турларгача амалдаги УЕФА Чемпионлар лигаси финалчиси «Тоттенхэм»дан олдинда борган жамоа якунда 7-поғона билан чекланишга мажбур бўлди. Аммо бутун дунёда ушбу клубда ҳаракат қиладиган Руи Патрисиу, Метт Доэрти, Диогу Жота, Адама Траоре ва Рауль Хименес каби футболчиларнинг ўйинларини катта қизиқиш билан кузатиб борувчилар сони кўпайиб қолди.\nЎз навбатида, «Шеффилд» ҳам инглиз футболига рангбаранглик олиб кирди. Крис Уайлдер мураббийлиги остида жамоа итальянча футбол намойиш этмоқда. Натижа ҳам ёмон эмас – дебют мавсумдаёқ 9-ўрин. Ушбу клуб ҳам бизга Динь Хендерсон, Болдок, Иган ва Ландстрем каби бир қатор номларни кашф қилиб берди.\nИндивидуал жиҳатдан ушбу мавсумда «Челси»нинг бир қатор футболчилари: Маунт, Абрахам, Томори ва Пулишич ёрқин футбол намойиш этди. «Манчестер Сити»да Фил Фоден ва Эрик Гарсия каби номлар пайдо бўлди. МЮнинг «Спортинг»дан харид қилган футболчиси Бруну Фернандеш эса мавсумнинг иккинчи қисмини ўзининг бенефисига айлантириб юборди. Шу ўринда, Мэйсон Гринвуднинг хатти-ҳаракатларига ҳам эътибор қаратиш жоиз. Англиялик ёш иқтидор эгаси, айниқса, Бруну келгандан кейин ўз ўйинини топиб олди. «Тоттенхэм» таркибида эса мавсум ўртасида сотиб олинган Стивен Бергвейн ҳақиқий кашфиётга айланди.\nРекордлар, рақамлар, статистикалар\nЮқорида айтиб ўтганимиздек, премьер-лига тўпурарлиги Жейми Вардига насиб этди. Энг яхши ассистент сифатида эса Кевин Де Брюйне қайд этилди. Бельгиялик хавбек мавсум мобайнида 20 та голли узатмани амалга оширган ҳолда Тьерри Анри томонидан ўрнатилган рекордни такрорлади. Ундан кейинги ўринларни «Ливерпуль» қанот ҳимоячилари Трент Александр-Арнольд (13) ва Эндрью Робертсон (12) банд этди.\nДарвозабонлар одатда кам алмаштирилади. Аммо АПЛ жорий мавсумида бир қатор футболчилар жамоаси билан барча учрашувларда 100 фоиз иштирок этишди. Булар: Жорж Болдок («Шеффилд»), Конор Коуди («Вулверхэмптон»), Ҳарри Магуайр (МЮ), Деклан Райс («Вест Хэм»), Жеймс Тарковски («Бёрнли»), Виржил Ван Дейк («Ливерпуль») ва Жеймс Уорд-Проуз («Саутгемптон»).\n«Манчестер Сити» посбони Эдерсон сўнгги турда ўз дарвозаси дахлсизлигини сақлаб қолган ҳолда АПЛнинг якунига етган мавсумида энг яхши дарвозабон унвонини қўлга киритди. Турнир мобайнида у жами 16 та баҳсда «қуруқ ўйин» ўтказган. Ундан кейинги натижани эса «Бёрнли» вакили Ник Поуп қайд этди. Унинг ҳисобида 15 та гол ўтказилмаган ўйин бор. «Ньюкасл» дарвозабони Мартин Дубравка 140 та сэйв амалга оширган ҳолда бу борада етакчилик қилмоқда. Эътиборлиси, премьер-лиганинг энг яхши дарвозабони ушбу рейтингнинг 17-поғонасида бормоқда. Дарвозаси олдига келган тўпларни уриб юбориш кўрсаткичи бўйича ҳам «шаҳарликлар»нинг бразилиялик футболчиси лига дарвозабонлари орасида 16-поғонани банд этган. Бизнингча, келгуси мавсумларда премьер-лига мутасаддилари энг яхши дарвозабонни аниқлашда кўпроқ критерияларга эътибор қаратиши зарур.\nЭнг кўп сариқ карточка олган футболчилар рўйхатини Лука Миливоевич бошқариб турибди. «Кристал Пэлас»нинг таянч ярим ҳимоячиси жами 12 маротаба огоҳлантирилган. Эътиборлиси, энг кўп фол ишлатган футболчи сифатида ҳам лондонликлар ҳужумчиси Жордан Айю қайд этилган.\nПремьер-лига ҳакамлари орасида Мартин Аткинсон, Майкл Оливер ва Энтони Тейлор энг кўп 32 та учрашувда ҳакамлик қилган. Майкл Оливер мавсум давомида 1 тадан кўп ўйин ўтказган ҳакамлар орасида қизил карточка кўрсатмаган ягона арбитр бўлиб турибди. Мартин Аткинсон, Майкл Оливер ва Грэм Скотт 5 тадан футболчини мавсум давомида майдондан четлатган. Шунингдек, Энтони Тейлор лиганинг энг кўп сариқ карточка кўрсатган ҳакамига айланди – 122 та.\nАПЛнинг якуний натижаларига кўра, «Ливерпуль», «Манчестер Сити», «Манчестер Юнайтед» ва «Челси» клублари Чемпионлар Лигасига йўлланмани қўлга киритади. «Лестер» ва «Тоттенхэм» Европа Лигаси гуруҳ босқичида қатнашиш ҳуқуқига эга чиқди. «Вулверхэмптон» энди Англия Кубоги финалини кутишга мажбур бўлади. Агар ушбу беллашувда «Арсенал» «Челси»ни мағлуб этадиган бўлса, «бўрилар» евромайдондан четда қолиб кетади. Аммо ҳали ушбу клубда Чемпионлар лигасида қатнашиш имконияти ҳам сақланиб турибди. Чунки жамоа Европа лигаси плей-офф босқичида қатнашмоқда. Шунингдек, «Манчестер Юнайтед» Европа лигасида зафар қучган тақдирда ҳам, Санту шогирдлари халқаро майдонда ўзини кўрсатиш имкониятига эга бўлади..\nМавсум якунлари бўйича премьер-лигани «Борнмут», «Уотфорд» ва «Норвич» клублари тарк этадиган бўлди. Чемпионшип ғолиби «Лидс» ва вице-чемпион «Вест Бромвич» тўғридан-тўғри АПЛга йўл олмоқда. «Брентфорд», «Кардифф», «Фулхэм» ва «Суонси» клублари эса плей-офф баҳсларида иштирок этишади.\nАПЛ келгуси мавсуми эса 12-сентябрдан старт олиши режалаштирилмоқда. Қолган бир ярим ой ичида SPORTS.uz сайти премьер-лигада яқиндагина очилган трансферлар ойнаси янгиликлари билан сизни зериктириб қўймасликка ҳаракат қилади.


Дубай валиаҳди саҳрода қолиб кетган юк машинаси эгасига ёрдам берди\n16:31 / 02.04.2017\nДубай амирининг ўғли ва валиаҳд Ҳамдон ибн Муҳаммад Ал-Мактум саҳрода қумлар орасига ботиб қолган юк машинаси ҳайдовчисига ёрдам кўрсатди. Валиаҳднинг Instagram тармоғи орқали тақдим этилган видеоси тўрт кун ичида 54 минг мартадан ортиқ кўрилди.\nҲамдон ўзининг Mercedes-Benz'ига трос улаб, машинани олдинга торта бошлади. Трос бир неча марта узилиб кетди, лекин охир-оқибат юк машинасини "қум тузоқ"дан олиб чиқишга муваффақ бўлинди.\nҲамдон ибн Муҳаммад Ал-Мактум - Дубай амири Муҳаммад ибн Рашид Ал-Мактумнинг ўғли. У 2008 йилдан буён Дубай валиаҳди ҳисобланади. Ҳамдон хайрия ишларига кўп вақт ва маблағ сарфлайди. Шаҳзода дунёнинг энг ҳавас қилгулик бўйдоқларидан бири сифатида эътироф этилади.\nҲамдон ибн Муҳаммад Ал-Мактум\n10:20 / 18.03.2018


«Ички секреция безлари ҳақида умумий тушунча» дарс ишланмаси | «Умид» ИДУМ\nadmin Juma Dekabr 11th, 2015 Seshanba Yanvar 26th, 2016 Дарс ишланмалари Фикр билдирилмаган\nФан: Одам ва унинг саломатлиги\nДарс мавзуси: 35 – дарс. Ички секреция безлари ҳақида умумий тушунча.\nДарснинг таьлимий мақсади: Ички секреция безлари ҳақида маьлумот бериш.\nДарснинг тарбиявий мақсади: Ўқувчиларнинг тўғри ўсиб ривожланиши, соғлом авлодни тарбиялашни ўргатиш.\nРивожлантирувчи мақсади: Фаннинг ўқитилиши таьлим жараёнида ўқувчининг жисмоний ва ақлий ривожланишини таьминлайди.\nФанлар билан боғлиқлиги: Психология, тиббиёт, педагогика, кимё\nДарснинг жиҳозлари: Дарслик, биологик луғат, расмлар, буклетлар, кодоскоп, слайдлар.\nДарс тури : гуруҳлар билан ишлаш.\n1 – Соғлом авлод.\n2 – Соғлом оила.\n3 – Соғлом жамият.\nГуруҳлар ичида кичик гуруҳлар билан ишлаш.\nБунда: 1 – тезкор саволлар ва саҳна кўриниши.\n2 – ёдда сақланг.\n3 – тест саволлари билан танишиш.\nДарснинг технологик харитаси:\nI. Ташкилий қисм. (3 мин).\nII. Уйга вазифани баҳолаш учала гуруҳга ҳам 5 тадан тезкор саволлар берилади. 5 мин.\nI – гуруҳ учун саволлар\n1. Тери неча қаватдан иборат? – 3\n2. Қовоқ териси неча мм? – 0.4 мм\n3. Эпидермиснинг устки қавати неча кунда бутунлай янгиланади? -7 – 11 кун\n4. Дерма қават қандай тўқимадан ташкил топган? Бириктирувчи.\n5. Теримиз орқали неча фоиз нафас оламиз? 1%\nII – гуруҳ учун саволлар\n1. Терида қандай таьсирни сезувчи рецепторлар бор? Иссиқни, совуқни, босимни, оғриқни.\n2. Тер безлари қандай вазифани бажаради? Тер айириш функцияси\n3. Одамнинг тана ҳарорати ўртача қандай бўлади? 36,2 – 36,8о C.\n4. Иссиқ ва офтоб урганда қандай биринcи ёрдам кўрсатилади? Бемор салқин жойга ётқизилади, совуқ чой , менерал сув ичирилади.\n5. Тери рецепторлари қандай хусусиятга эга? Ташқи муҳитнинг турли хил таьсирига мосланиш хусусиятига эга.\nIII – гуруҳ учун саволлар\n1. Тер ажралиши қачон кучайди? – Ташқи муҳит ҳарорати юқори бўлган шароитда.\n2. Ҳафтада неч амарта ҳаммомга тушиш керак? 1-2 мата\n3. Чиниқтириш неча хил бўлади? 3 хил бўлади.\n4. Болалар совунида терини юмштувчи қандай моддалар бор? Ланолин.\n5. Тери тилинганда қандай биринчи ёрдам кўрсатилади? – Бунда тоза совуқ сув билан ювилади, атрофида ёд эритмаси, яшил дори суртиб боғлаб қўйилади.\nУйга вазифани кичик бир саҳна кўриниши билан мустаҳкамлаймиз. Бунда ўқувчилар тери жароҳатланганда 1- ёрдам кўрсатадилар.\nIII. Янги мавзуни баёни: (10 мин).\n1. Организимдаги безлар фаолияти.\n2. Ички секреция безлар фаолияти.\n3. Ташқи секреция безлари.\nОдам организмида уч хил без бўлади:\n1. Ташқи секреция безларига теридаги тер, ёғ, сут, сўлак, (қулоқолди, тил ости ва жағ ости) ҳамда меда ва ичак шилиқ қаватидаги шира ажратувчи безлар киради. Буларда исжлаб чиқариладиган суюқликлар ташқи муҳитга чиқарилади. Шунинг учун бу безлар ташқи секреция безлари деб аталади.\nИчки секреция безлари. Булар одам танасининг турли қисмларида жойлашган бўлиб уларда ишлаб чиқариладиган суюқликлар организмнинг ички муҳитига, яьни қон ва лимфага қуюлади. Шунинг учун бу безлар ички секреция безлари деб аталади. Ички секреция безларига гепофез, ипифез, қалқонсимон, қалқон орқа, айрисимон, буюрак усти безлари киради.\nАралаш безлар. Буларнинг тўқимаси икки қисмдан иборат бўлиб, бу қисимда ишлаб чиқариладиган суюқлик ҳудди ташқи секреция безларига ўхшаб ташқи муҳитга чиқарилади. Иккинчи қисмида ишлаб чиқариладиган суюқлик эса ҳудди ички секреция безлари сингари организмнинг ички муҳитига, яьни қон ва лимфага қуюлади. Аралаш безларга меда ости ва жинсий безлар киради.\nИчки секреция безлари одам танасининг турли қисмларида жойлашган бўлиб, уларда ишлаб чиқариладиган суюқлик гармон деб аталади. Безлар ишлаб чиқарадиган гармон бевосита безнинг тўқимасидан ўтаётган қон ва лимфага қуюлади.\nГепофиз бези нўқтасимон , массаси 0.5 – 0.6 г га тенг бўлиб, бош миянинг остки соҳасида, калла суягининг турк эгарчаси деб аталган қисмида жойлашган. Гипофиз уч бўлакдан иборат: олдинги оралиқ ва орқа бўлаклар.\nГипофизнинг олдинги бўладиган соматотроп ва бошқа хил гормонлар ажралади. Бу гормон болалар ва ўсмирларнинг ўсишини, ривожланишини, организимда оқсиллар синтезланишини бошқаради. Баьзи сабабларга кўра болалар ва ўсмирларда бу гормон кўп ишлаб чиқарилса, бўй нормадан ортиқ ўсиб кетади. Бу ҳолатга гигантизм, бундай одам эса гигант деб аталади. Агар бу гармон камроқ ишлаб чиқарилса , бўй ўсиши секинлашади. Бундай ҳолга нонизм дейилади. Ва бундай одамлар пакана деб аталади.\nЕпифиз бези бош мийяннинг асосида, яьни ўрта мия соҳасида жойлашган бўлиб, унинг массаси 0.2 г. Унда мелатонин гормони ишлаб чиқарилади. Бу гармон гипофиснинг оралиқ бўлагидан ажараладиган энтермидин гормонис сингари одам организмида пегмент алмашувини бошқаришда иштирок этади.\nIV. Янги мавзуни маустаҳкамлаш учун ўқувчиларнинг фикр мулоҳазалари. (10 мин)\nV. Китоблар билан ишлаш мавзулардан маълумотлар кетма – кет ўқилади. (7 мин)\nVI. Мавзуни мустаҳкамловчи тест саволлари билан ишлаш. Тест учта гуруҳ аьзоларига ҳам тарқатилади. (5 мин)\n1. Одам организмидаги безлар неча хил бўлади?\nA) 3 хил\n2. Ташқи секреция безларига қайси безлар киради?\nA) ёғ, сут гепофиз, эпифез\nB) тер, ёғи, сут, сўлак, меда ва ичак шиллиқ қаватидаги безлар.\nC) Гепофиз, қалқонсимон без, айрисимон без\nD) Буюрак усти бези, меда ости бези, жинсий берзлар.\n3. Организмдаги барча безлар функциясини бошқарувчи безни аниқланг.\nB) Буюрак усти бези\nD) Айрисимон без\n4. Самототроп гармони кўп ишлаб чиқарилса қандай ҳолар руй беради?\nB) Бўй ўсиши секинлашади.\nD) Бўйи ўсиб кетади.\n5. Мелатоннинг гармонинг функцияси нимадан иборат?\nА) Пигмент алмашинувини бажаради.\nB) Бўй ўсишини нормага солади.\nC) болалар ва ўсмирларнинг ўсишини таминлайди.\nD) Оқсиллар сентезини бошқаради.\nVII. Уйга вазифа бериш 52 – 54 расмларни ўрганиб, саволларга жавоб ёзиш. (1 мин)\nVIII. Баҳолаш: Ўқувчиларни гуруҳ аьзолари 5 имконият бўйича баҳолаб, баллар тўплайди ва хулосалайди. (4 мин).\n«Ички секреция безлари ҳақида умумий тушунча» дарс ишланмасини юклаб олиш (8 кбайт)\nбиология, дарс ишланмаси, разработка урока, скачать, юклаб олмоқ\n← Махмудхўжа Беҳбудий\n«Залолатни юклаб олма» давра сухбати (видео) →


Вилоят ҳокимлигининг 2021 йил 1 февраль куни маънавий-маърифий ишларнинг янги тизимини яратиш бўйича тасдиқланган 4-483-сонли Йўл харитасининг 26-банди ижросини таъминлаш мақсадида “Туман тиббиёт бирлашмасида” “Коррупцияга қарши кураш, ҳуқуқбузарлик ва жиноятчиликни бартараф этишнинг маънавий, ҳуқуқий асослари” мавзусидаги давра суҳбати ўтказилди.\nДавра суҳбатини Жиноят ишлари бўйича Ҳазорасп туман суди раиси М.Рўзметов очиб, коррупция юзасидан тарихий фактлар келтириб ўтди. Ҳазорасп туман адлия бўлими бошлиғи Ш.Яқубов коррупцияни келтириб чиқарадиган сабаблар ва омилларга тўхталиб, буларни олдини олиш борасида олиб борилаётган ишлар тўғрисида кенг тушунча берди.\nХазорасп туман ИИБ ХООБ бошлиғи А.Бабажанов давра суҳбати қатнашчиларига ички ишлар бўлими томонидан ёшлар ўртасида хуқуқбузарликни олдини олиш ҳамда оилавий тинчлик, хотиржамликни таъминлаш борасида амалга оширилаётган ишлар тўғрисида маъруза қилди. Тадбир сўнгида Республика Маънавият ва маърифат маркази Ҳазорасп туман бўлинмаси раҳбари Ж.Собиров сўзга чиқиб ўтказилаётган ушбу тадбирларнинг жамият ҳаётидаги ўрни жуда аҳамиятли эканлигини таъкидлади.\nЎтказилган даара суҳбати давомида иштирокчилар ўзларини қизиқтирган саволлар билан мурожаат қилдилар.